
Yuana ta biba bou di yuana 


Tin un kantidat di yuana ta biba bou di e yuana grandi ku tin komo atrakshon na entrada di Aeropuerto Flamingo. Momentu ku nan nota move- 
shon, nan ta kore drenta bou di e atrakshon akí. Kisas nan ta pensa ku e yuana grandi akí nan ta protektor i ta buska protekshon bou di dje. 


BIdA NOBO pA SENtRO 
dI BARIO RINcON 


/dabboussimotors 

KRALENDIJK – Bonei- 
ru tin riba su nòmber pla- 
mamentu di un enfermedat 
riba e otro islanan di ante- 
rior Antia Hulandes. E hi- 
potésis ta ku ta un marinero 
hulandes ku e enfermedat 
aki, prosedente di Zeeland, 
a yega e isla aki siglonan 
pasá, namorá di un dama 
boneriano, prokreá yu serka 
dje i peg’é ku ROW (Rendu 
Osler Weber), ku ta nòmber 
di e enfermedat. 
Dr. Monique Wong Loi 
Sing ta enkargá último 
añanan ku e tarea pa duna 
informashon tokante e en- 
fermedat aki i logra kom- 
bensé hendenan di fami- 
anan den kua tin ROW pa 
hasi tèst i risibí atenshon 
médiko. 


Nèt promé ku Covid-19 
a hasi su entrada, Dr. Wong 
Loi Sing a tene un anochi di 
informashon tokante ROW 
na Plasa Fransisco (Chico) 
Goeloe. Lástima ku no por 
tabatin kontinuashon, debí 
na Covid. E siman aki Dr. 
Wong Loi Sing ta den e pro- 
grama ‘Aktualidat’ na Bo- 
naire.tv pa papia di ROW, 
ku ta yamá tambe HHT. 


Investigashon 
Na fin di añanan 90 na 
un parti di Antia Hulandes 
(Boneiru i Kòrsou) a hasi un 
estudio tokante prevalen- 
sia (ku ki frekuensia algu 
ta sosodé) i publikashon di 
HHT. 
A investigá miembro- 
nan di famia di pashènt 
ku HHT mas grandi ku 
12 aña. Resultado a duna 
komplikashon ku frekuen- 
sia: 32% ku komplikashon 
neurológiko manera de- 
rame selebral, pus na sele- 
bre, pero tambe tosa hopi 
sanger. 
E investigashon pa pro- 
mé bes a mustra ku ROW 
tambe ta presente serka e 
rasa negroida i ku e preva- 
lensia ta unu di esnan mas 
haltu na mundu: 1 riba 
1331. Prevalensia kier men 


ku ki frekuensia algu ta 
sosodé. 


Westermann 
Dr. Cees Westermann, 
ún di e pioneronan den 
asuntu di ROW, a hasi i 
publiká e estudio akí. El a 
partisipá tambe den lanta 
e asosiashon internashonal 
pa pashèntnan ku ta padesé 
di ROW i tambe e ta fun- 
dadó di Sentro di Eksperto 
Hulandes pa ROW na Nieu- 
wegein, 
Hulanda. 
Hopi 
pashènt na Antias konos’é 
personalmente. 
Na Antias, únikamente 
ROW Tipo I ta konosí ku 
tres diferente mutashon di 
endoglina: 
Den último 5 aña a di- 
agnostiká 1-4 kaso nobo 
pa aña na Antias. Hopi be 
ta trata di varios mucha di 
ún famia tanto na Boneiru 
komo na Kòrsou (i Aruba). 


Koperashon 
For di 2012 tin un ko- 
perashon estrecho entre 
Fundashon Mariadal i e 
sentro nashonal di eksperto 
na St. Antonius Zieken- 
huis Nieuwegein, Hulanda. 
Hopi pashènt na Antias 
konos’é. 
Ya 
komo 
ta 
rekerí 
eksperiensia pa ku e trata- 
mentu, ta referí pashèntnan 


ku tin lokalisashon den pul- 
mon na St. Antonius Zie- 
kenhuis. 
For di 2014 pashèntnan 
di Boneiru ta bai Hospi- 
tal Pablo Tobon Uribe ( 
HPTU) na Medellin, Co- 
lombia pa tratamentu di 
trastorno gástriko i di tripa. 
Kasonan severo di san- 
gramentu di nanishi ku ta 
rekerí tratamentu ku leiser, 
ta bai St. Antonius Zie- 
kenhuis. Si ta kaso urgente, 
pashèntnan ta bai Medellín 
pa eskleroterapia, otro tipo 
di tratamentu pa spatader. 


Mas informashon 
Enfermedat di Rendu 
-Osler- 
Weber 
(ROW), 
nòmber internashonal ta 
‘Hereditary 
Hemorrhagic 
Teleangiëctasia’ 
(HHT). 
ROW ta un kondishon he- 
reditario outosómiko domi- 
nante ku no ta mará na gé- 
nero (hòmber o muhé). 
Masómenos 1.4 mión 
di poblashon mundial tin 
ROW. Outosómiko domi- 
nante ta nifiká ku un yu lo 
por heredá ROW di e ma- 
yor ku tin e enfermedat. 
Posibilidat ta di 1 den 2. 
Pues, e probabilidat ku un 
yu lo por tin ROW ta 50%. 
Ardunan 
chikitu 
di- 
latá (hanchu) ku ta sangra 
fásilmente den kuero i den 


kapanan di sleim i ardunan 
deformá den pulmón, igra i 
selebre ta karakterisá e en- 
fermedat. 
E anormalidat vaskular 
kongénito ( ku kua a nase) 
ta manifestá na dos manera: 
teleangiektasia 
(=ekspan- 
shon di ardu) i deformashon 
di AV(=konekshon anormal 
entre arteria i vena). 


Sangramentu 
Ardunan chikitu han- 
chu (kapilar) ku no ta stret 
i ku ta frágil, ta kousa san- 
gramentu fásilmente. TA, 
riba e parti ku ta dividí na- 
nishi ta kousa sangramentu, 
algu ku ta típiko di e enfer- 
medat akí. TA por presentá 
riba membrana di sleim di 
klèp di wowo, boka, lep, 


lenga i riba kutíkula di uña. 
Tambe TA por okurí den 
e parti mukoso (sleim) di 
stoma i tripa, generalmente 
na edat avansá. Sangramen- 
tu di nanishi ta sosodé du- 
rante infansia. 
Un MAV ta un konek- 
shon anormal, dirèkt entre 
arteria i vena (ardu). Entre 
arteria i vena no tin ardu 
fini (ret kapilar) I ei sanger 
di vena i sanger di arteria ta 
meskla. 
E malformashon MAV 
(konekshon anormal) tam- 
be yama shùnt (shunt). 
Prinsipalmente den pulmón 
por nota MAV (40-60% 
serka tipo I). 
Den selebre (10%) i den 
igra 
(30-90% 
prinsipal- 
mente tipo 2. 


Di aki el plama den anterior Antia Hulandes 
Boneiru a bira base di enfermedat ROW 


Boka di un pashent ku sintomanan di ROW. 


Ku hopi tristesa na nos kurason nos ta partisipá fayesimentu 
di nos kerida kasá, mama i wela 
Criselda Magina 
Rosa-Nicolaas 
mihó konosi komo Popoy 
*19-08-1942 +01-08-2022 


Na nòmber di su esposo: 
Julio ‘Djul’ Rosa 
yunan: 
Frensy i Isabel Rosa 
Sherwin Rosa 
Lyliana i Hensley Balentin 
Lylia i Richinel Servania 
Lucresia i Jerry Molina 
Ingomar Marchena i Dayanara Richardson 
nietunan: 
Sherylou Molina, Titiana i esposo Leonardo Clemencia, 
Lylianela Servania i Jeremy Risteruw, Nakisha Balentin i 
Neveron Girigorie, Asheron Molina 
bisanietunan: 
Daymi, Jay i Q-Shean 
rumannan: 
Mercelino Nicolaas i famia 
Modesta Daal i famia 
Medardo Nicolaas i famia 
Ludwina Boezem i famia 
rumannan di kriansa na Hulanda: Signa i Nathaly Noor 
kuñánan: Erma Nicolaas i Brigida Nicolaas 
suá: Piet Boezem 
yunan di kriansa, subrinu- i subrinanan, primu- i primanan na 
Boneiru, Kòrsou i Hulanda 
Tur ihánan, komer i komper. Staf i personal di Apeldam Grill, 
Partido UPB, James Kroon. Tur bisiña- i konosinan 
Famia: Rosa, Nicolaas, Balentin, Servania, Molina, Marchena, 
Clemencia, Risteruw, Girigorie, Richardson, Makaai, St jago, 
Daal, Boezem, Brunken, Curie, Eustachia, da Costa gomez, 
Frans, Keller, cicilia, de Palm, Martinus, Hart, Pop, Meye, 
Noor, Pieters, Beukenboom, Booi, Migares,Raphaela i Silie. 


Ta risibi bishita di kondolensia awe djaweps 11 
ougustus di 6’or pa 8’or anochi na Kaya Kitara # 10 na 
Nikiboko 


Akto di entiero ta tuma lugá djasabra 13 ougustus 
saliendo for di misa San Bernardo pa santana katóliko 
na Playa. Ta risibi bishita di kondolensia di 1’or pa 3’or 
sigi pa un santu sakrifisio di misa pa despues hiba nos 
kerida defuntu na su último lugá di sosiegu. 

Nos hendenan ta generoso 
den reklamá i kritiká, pero 
pichiri den elogiá i apresiá. 
Facebook a para bira manera 
un tribunal di kritiká i reklamá. 
Siguiendo facebook bo ta 
ripará ku riba kasi tur kos tin 
reklamo. Anto hopi biá sin 
chèk esensia di e reklamo. Ta 
kestion di ‘hisa buta’. 


*** 
Kos 
ku 
mester 
kritiká 
i 
reklamá mes nan no ta mishi 
kuné. Facebook a para bira un 
plataforma di ekspreshon di 
frustrashon, etalá ego, loke ta 
di lamentá. Esaki ta pone ku 
hopi hende no ta sigui face- 
book masha mas, pero esaki 
no ta kita ku e situashon ta 
keda meskos. Bo no ke mira, 
pero e realidat ta keda. 


*** 
Mi no mester nenga. Mi ta sinti 
falta un tiki di radio, despues 
ku aña pasá yanüari m’a ban- 
doná e programa Beku. Mi a 
stòp di presentá Beku na mo- 
mentu ku mi tabata sigur ku 
tabatin hende pa sigui ku e 
programa aki, den persona di 
Ubaldo, Chon i Jeanette. Sino 
lo mi no a stòp. No ku lo mi bai 
bèk Beku. 


*** 
Si kualké emisora radial na 
Boneiru pidi mi, i hasi mi un 
oferta irechasabel, pa pre- 
sentá un ‘talkshow’ diario, lo 
mi konsiderá pa hasié. Motibu 
ta ku programa radial ta fásil 
pa hasi. Mi tin hopi eksperen- 
sia riba e tereno aki. Pa mi no 
tin mester di niun preparashon 
pa hasi un programa asina. 
Asta m’a pensa pa kuminsá 
ku un stashon radial ‘online’. 
Òf bini ku loke nan ta yama 
awendia ‘podcast’, algu pa mi 
dibertí kuné, unabes ku mi no 
ta embolbí masha ku korant 
mas. 


*** 
E último tempu aki mi ta basta 
okupá ku naturalesa. Despu- 
es di move pa algun dékada 
kaba den naturalesa, awor mi 
a disidí di bai hasi grabashon 
di áreanan bunita den natura- 
lesa ku Anneke i Emma. Nos 
ta trata pa bai mínimo un biá 
pa siman. E siman aki sinem- 
bargo nos a bai mas dia, en- 
tre otro den Bolivia, Fontein 
i 
Lèswardu 
(Leewarden). 
Pronto nos lo kuminsá pasa 
e programanan spesial aki. 
Nos ke trese naturalesa den 
bo kas. Keda pendiente pa e 
programanan aki. 
*** 


KRALENDIJK- 
Em- 
pleadonan di Selibon a tene 
un walkout ku a dura sigur 
2 ora, ayera 11 di ougùstùs 
2022. Empleadonan a reak- 
shoná sumamente rabiá na 
momentu ku nan a risibí un 
karta di atvertensia di parti 
di maneho di e kompania. 
“Nos no ta aseptá e maneho 
di sklabitut, di shon i bom- 
ba. No na Selibon so, pero 
na tur otro kompania ku 
AFWB tin representashon”, 
tabata palabranan bon kla 
di Cherrel Kwidama, presi- 
dente di Algemene Fed- 
eratie voor Bonairiaanse 
Werknemers (AFBW). 


E situashon 
Na e momentu aki tin 
un impase entre e sindi- 
kato i mando di Selibon. 
Durante negosiashon di e 
Kontrato Kolektivo di Tra- 
bou (CAO), e partidonan a 
keda stanká na e punto ku 
ta konserní oumento di sa- 
lario di empleadonan. Awor 
gerensia di Selibon tin un 
ultimatum pa akordá e pun- 
to aki. Konsekuentemente 
e sindikato a tene reunion 
general ku su miembronan 
riba 8 di ougùstùs último 
durante ora di trabou. Di- 
rektor di Selibon a pone e 
sindikato na haltura ku esa- 
ki no ta aseptabel i preferi- 
bel tene e reunion despues 
di ora di trabou. E reunion 
a sigui manera planiá i riba 
djárason último trahadónan 
a risibí un karta di maneho 
splikando ku nan lo no risi- 
bí salario pa ku e oranan di 
reunion. 
Kwidama ta haña e karta 
menasante i innesesario. 
“Tur hende tabata sa ku ta 
‘no work, no pay’. E karta 
no mester a sali mes, ademas 
e último frase di e karta ta 
menasante pa un trahadó.” 
Segun Kwidama maneho a 
disidí pa no alargá kontrato 


di 2 trahadó. “Pa nos komo 
sindikato no tin niun otro 
manera pa mira esaki, sino 
represaya”, e ta amplia. 
Rudsel Leito, direktor 
di Selibon no ta di akuerdo 
ku esaki. “Ami no ta mira 
e karta komo menasa. Nos 
a konsulta ku nos hurista. 
E karta ta solamente den e 
kuadro pa evitá ku pa kual- 
ke kos ta tene akshon bou 
di ora di trabou. Asin’aki 
no por garantisá kontinui- 
dat di nos servisionan”, e ta 
splika. 


Walkout 
Durante e walkout aki, 
konsehal Daisy Coffi e i 
diputado James Kroon a 
presentá na e sitio. Segun 
Kwidama 
e 
trahadónan 
tabatin 3 mandato. “Nan 
ta solidario ku esnan ku a 
pèrdè trabou, nan ke stòp e 
abusu laboral, i pa maneho 
tuma bèk su karta. Nos a 
duna Leito tur e kartanan i 
a pidié pa evaluá esaki”, e 
ta splika. 
Pa Leito e intenshon di 
Kwidama pa ku e kartanan 
no ta masha kla. “Mayan 
mi ta yama Kwidama pa 
wak kiko presisamente e 
ta referí ku ‘evaluá e karta- 
nan’”, e ta agregá. 


Pas laboral ta posibel? 
Lógikamente 
mester 
reina pas laboral pa por ga- 
rantisá funshonamentu op- 
timal di e kompania. Esaki 
ainda ta posibel na Selibon? 
“Nos ke pas laboral. E mo- 
mentu di e karta no tabata 
bon. Leito a benta gaso- 
lin riba e kandela ku nos a 
paga”, segun Kwidama. 
Remarkabel ta ku man- 
do di e kompania tambe ta 
anhelá pas laboral. “Nos ke 
pas den Selibon, manera 
ántes. T’e último lunanan 
ku kos a bira asin’aki”, Lei- 
to ta bisa. 


Mal maneho òf 
politikeria? 
No por deskartá e kan- 
tidat di diskushonnan riba 
medionan sosial tokante e 
situashon di Selibon. Tin ku 
menshoná ku tin kantidat 
grandi di atakenan personal 
dirigí na e miembronan di 
maneho. 
“Nos ta wak futuro di 
nos trahadónan. Mester tin 
un maneho na drechi den 
Selibon. 
Mester 
sosedé 
hopi kos den parti di Rekur- 
sonan Humano, maneho fi - 
nansiero i maneho general. 
Sí no por hiba un maneho 
na drechi, mester kambia 
maneho”, Kwidama ta en- 
fatisá. 
Pa Leito no ta na e sindi- 
kalista pa opiná riba mane- 
ho. ”Nos ta traha segun 
‘Good Corporate Gover- 
nance’ i segun nos statuto. 
Pa e motibu aki tur aña 
nos Hunta di Komisario ta 
aprobá nos maneho”, e ta 


profundisá. 


Konﬁ ansa 
Pa AFBW mester re- 
stourá konfi ansa entre tra- 
hadónan i e tim di maneho. 
“Sí no por establesé e kon- 
fi ansa, mester buska otro 
solushon. 
Sí no por bin ku un 
maneho na drechi mes- 
ter kambia esaki. Hunta di 
Komisario, Kolegio Eheku- 
tivo i BHM mester kontrolá 
esaki. Tur partido ,mester 
tuma nan posishon”, Kwi- 
dama ta insistí. 
Por konkluí ku e situ- 
ashon na Selibon ta basta 
serio. 
Espesialmente wardan- 
do reakshon di e direktor pa 
ku e ultimatum duná. Hus- 
tamente awor ta surgi e pre- 
gunta: “Sí a drenta un im- 
pase durante negosiashon 
di CAO, dikon e partidonan 
envolví no a aserká un me- 
diador?” 


Basta rabiá ku mando di e kompania 
Walkout trahadónan 
di Selibon 


KRALENDIJK—Djára- 
son anochi por a nota bas- 
tante moveshon di tantu 
polis i douane na waf. Ofi - 
sialmente no a sali ningun 
informashon di parti polis, 
pero segun informashon- 
nan lo mester ta trata aki 


di otro konfi skashon di 
bastante droga. Remarka- 
bel ku dos dia tras di otro 
a konfi ská bastante droga i 
detené persona nan indo- 
kumentá. Riba foto un im- 
preshon di moveshon riba 
waf. 


Wardakosta un biaha mas 
ta konﬁ ská basta droga 

No por ta asina ku un boneriano práktikamente no por yega na su 
mes kas. Manera BONERIANO a publiká na kuminsamentu di e siman 
aki, e merkado di kas ta bayendo den un direkshon hopi robes. El a sali 
awor sí kompletamente for di man i kasi bo por bisa ku Boneiru a bira 
un isla pa the 'Rich and Famous'. Un kas pagabel no ta eksisti mas na 
Boneiru. 
Kompanianan di makelar, ku ta aktivo riba e merkado aki, ta ofre- 
siendo kas na benta pa montantenan di plaka ku e boneriano no por 
paga. Kasnan simpel den barionan ya kaba ta alkansá preisnan di entre 
200 pa 300 mil dòler. Un preis ku hamas i nunka un persona ku un sala- 
rio di 1.700 dòler pa luna por paga, sigur no ku e reglanan vigente pa 
finansiamentu, hipotek, ku bankonan ta pone, bou di preshon di AFM, e 
outoridat hulandes ku ta atendé ku merkadonan finansiero. 


Pa kolmo, gobièrnu di Boneiru no por duna tereno di ‘erfpacht’ na 
personanan ku ke konstruí nan mes kas. Michiel Bijkerk, abogado, a 
lanta un asosashon, ASOTEKO, pa logra ku ta kuminsá tereno na ‘erf- 
pacht’ na hendenan ku ke traha nan mes kas, loke sí ta un posibilidat 
mas real ku di kumpra un kas. 
Algu mester sosodé, anto purá. Pa kuminsá, na nos opinion, gobièr- 
nu mester kuminsá na duna tereno di ‘erfpacht’ na siudadanonan ku a 
hasi petishon pa tereno. No por sigui tene hende na liña. Nos a kompro- 
ndé ku ta lista largu tin pa atendé. 
Kon nos no sa, pero gobièrnu(nan) mester tuma akshon pa kontrolá 
i regulá e merkado di kompra i benta di kas riba e isla aki. Akshon ku 
mester kondusí na un situashon kaminda e boneriano por yega na su 
mes kas. 


BONERIANO SIN SU MES KAS 


KRALENDIJK – Djis 
promé ku reseso di verano, 
Tweede Kamer a aseptá un 
moshon ku ta parse inkul- 
pabel ku e ta. E moshon 
aseptá kasi unánimemente 
ta papia sin splikashon mas 
aleu ku pa otorgamentu di 
pèrmit i kambio den plan- 
nan di destinashon, geza- 
ghebbernan realmente tin 
un ròl neutral. 
“Na promé instante mi 
a pensa ku gezaghebber- 
nan tin un ròl neutral, pues 
ekselente sí realmente nan 
ta hasi esaki. Pero despues 
ku mi a lesa e moshon pa 
di dos biá, mi a pensa, ku 
en realidat tin pará, ku pre- 
sisamente ke men aki. I pa 
kua problema esaki ta un 
solushon,” Hilde Westera, 
direktor di e asosashon di 
burgemeester hulandes i 
gezaghebber, ta skirbi. 


Tarea igual 
Gezaghebbernan 
ta 
burgemeester di Boneiru, 
St. Eustatius i Saba. Nan tin 
mesun tareanan i outoridat 
ku burgemeester hulandes. 
Nan ta entre otro presi- 
dente i miembro di Kolegio 
Ehekutivo i presidente, sin 
derecho di voto, di Konse- 
ho Insular, segun Westera. 
Westera: “E base di e 
moshon akí ta lo siguiente. 
Serka Kolegio Ehekutivo 
tabatin riba mesa e propo- 


sishon pa un pèrmit pa un 
piso èkstra na e konstruk- 
shon di Sunset Beach Re- 
sort. Durante reunion a pidi 
voto pa kabes. Tur kabes 
na mesa a vota, inkluso e 
gezaghebber. Despues di 
e votashon kaminda taba- 
tin empate, a originá dis- 
kushon tokante e pregunta 
sí gezaghebber mes por a 
vota tokante e proposishon 
akí, òf mester a apstené su 
mes di vota.” 


Ròl neutral 
Tweede Kamer den e 
moshon menshoná ta in- 
diká ku den kontenido, 
gezaghebber mester tuma 
posishon neutral den kue- 
stionnan polítiko delikado, 
lesa no mester vota. Ounke 
ku Sekretario di Estado van 
Huffelen formalmente a 
deskonsehá e moshon, e ta 
bai den kontenido ku e mo- 
shon. E ta bisa lo siguiente: 
“Gezaghebber en realidat 
por vota sí e ta deseá esa- 
ki. E deseo enfátiko ku mi 
tambe a papia aki nan, ta ku 
e ròl di e gezaghebber ta un 
ròl neutral i ku e ròl akí ta 
konsentrá su mes riba loke 
e ta responsabel pe. Pero 
e lei ta duna posibilidat pa 
vota huntu. Pues mi mes- 
ter deskonsehá e moshon, 
pero sí mi ta di akuerdo ku 
e nifikashon di dje, es de- 
sir ku un gezaghebber en 


prinsipio tin un ròl neutral 
i mester yena e funshon”. 
Ku esaki e sekretario di es- 
tado ta bisa ku e gezagheb- 
ber no mester partisipá na e 
votashon tokante temanan 
den kontenido den Kole- 
gio Ehekutivo, Westera ta 
skirbi. 
Westera ta sigui, sí e vo- 
tonan empatá, den e nuebe di 
e dies kasonan tin menshon 
di un tema den kontenido 
i polítikamente delikado. 
“Na mi opinion, aki tin dos 
kos a bai robes. Na promé 
lugá e posishon di e geza- 
ghebber pa tin eskoho liber 
pa vota, òf otro bisá, ku e 
tin un outorisashon di voto 
na lugá di un obligashon di 
voto. E suposishon akí no 
ta korekto i no por ta kore- 
kto tampoko. E siñansa ku 
ta dominá na Hulanda ta ku 
outorisashon públiko, ta un 
derecho públiko. Popular- 
mente bisá: Komo gober- 
nante bo ta keda pagá pa 
goberná i pues pa tuma de- 
sishon, tambe sí ta trata di 
desishonnan difísil. Sola- 
mente sí tin menshon di un 
kuestion personal òf interes 
personal, un gobernante 
mester mantené su mes in- 
partidario. Sí votamentu lo 
ta un eskoho liber, gober- 
nashon di nos pais lo bini 
na peliger. Serka tur den 
kontenido, gobernantenan 
mester por pensa riba de- 


sishon delikado. “Sòri mi ta 
pas e biá akí, laga otronan 
tuma desishon.” 


Voto di presidente por 
disidí 
Sí un gezaghebber òf 
burgemeester ta obligá pa 
vota, ta sali na kla tambe 
eksplísitamente for di lei. 
Mas fuerte ainda, e presi- 
dente di e kolegio te asta tin 
un voto desisivo na momen- 
tu ku tin empate. Artíkulo 
70 di WolBES, idéntiko ku 
artíkulo 59 di lei di muni- 
sipio ta bisa: ‘Sí akaso na 
un votashon, otro ku pa 
nombramentu di persona, 
nominashon òf rekomen- 
dashon, sí e votonan em- 
patá, ta bolbe vota di nobo. 
Sí e votonan tokante mesun 
proposishon bolbe empatá, 
e ora ei e presidente por di- 
sidí. Ta lesa obligashon di 
voto tambe bèk den e teksto 
di lei. Tin pará ku e voto di 
e presidente por disidí. No 
ku su voto ta disidí, segun 
Westera. 


Westera ta sigui splika, 
e di dos eror ta sí un geza- 
ghebber òf burgemeester 
ku su voto ta pèrdè su po- 
sishon neutral pasobra e ta 
atendé su mes ku temanan 
den kontenido i polítiko. 
Sí e votonan empatá, den 
nuebe di e di e kasonan lo 
tin menshon di un tema den 
kontenido i polítikamente 
delikado. Tokante temanan 
simpel i polítikamente no 
delikado, poko biá e voto- 
nan ta empatá. Netamente 
pa situashon fèrfelu e du- 
nadó di lei a pensa pa un 
hende kòrta e kònòpi pa no 
kai den un impase guber- 
namental. Un hende ku ai- 
nda por konsiderá tur e in- 
teresnan bon. En korto, un 
hende ku un posishon neu- 
tral, presisamente e geza- 
ghebber òf burgemeester. 
Westera: “Sí bo mir’é 
asina, e moshon ta yama 
gezaghebbernan pa neta- 
mente vota i pa hasi loke 
kada gobernante mester 
hasi, esta tuma desishon.” 


Hilde Westera, direktor di e asosashon di burgemeester 
hulandes i gezaghebber. 


Tin dos kos ku no ta kuadra 
Obligashon di voto òf outorisashon di 
voto di gezaghebber 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Djabièrnè 12 ougùstùs 2022 


12.00 Herensia: 
Cuba Gonzalo Gonzalez 
13.00 Aki Boneiru: 
Charla ROW 
14.00 Makamba op Bonaire: 
Rob vd Berg 
15.00 BAPA: 
Gerald Martines 2 
16.00 Aktualidat: 
Monique Wong Loi Sing 
17.00 Aki Boneiru: 
Flora Martis (programa spesial) 
18.00 Herensia: 
Ishmael Berkel 
19.00 BAPA: 
Benito Anthony 


20.00 Herensia: 
Nort'i Saliña 8 (Kas pa kas) 
21.00 Aki Boneiru: 
Enkuentro di Alumnonan di San Bernardus 
School di añ anan 60 
22.00 Herensia: 
Maria Pieters 
23.00 BAPA: 
Wilbert Genaro Pourier 2 


Programanan di Bonaire.tv 
TELBO kanal 70 
Flamingo TV kanal 23 


KRALENDIJK -- Tur 
aña 12 di ougùstùs mun- 
dialmente ta selebrá Dia 
Internashonal di Hubentut. 
Entidat Públiko Boneiru, 
pa medio di diputado Nina 
den Heyer, ta rekonosé e 
balor grandi di hóbennan i 


ta felisitá nan ku e dia spe- 
sial akí i ta indiká ku mester 
hasi uso di e potensial kom- 
pleto di tur generashon. 
E aña akí Nashonnan 
Uní a skohe e tema ‘Soli- 
daridat entre e diferente 
generashonnan’. Aki én- 


fasis ta riba trese huntu e 
diferente 
generashonnan 
dentro di komunidat, mane- 
ra inkluí den e asina yamá 
metenan di desaroyo sup- 
stansial, SDG's. Diputado 
Nina den Heyer, enkargá 
ku e kartera di komunidat 


i kuido, di su banda ta di 
opinion ku mester hasi uso 
di e potensial kompleto di 
tur generashon. Solidaridat 
entre generashon ta esensi- 
al pa un desaroyo duradero 
di nos isla i habitantenan, 
grandi i chikitu. Tur par- 
tido mester traha huntu pa 
promové relashon eksitoso 
i balioso entre generashon i 
sigurá ku ningun hende no 
ta keda tras.” Banda di esei, 
di akuerdo ku e diputado, 
Gobièrnu di Boneiru ta traha 
kontinuamente na proyek- 
tonan konkreto pa mehorá 
posishon di hóbennan i pro- 
tehá nan derechonan. Por 
ehèmpel a trata na subi ka- 
lidat di akohida pa mucha 
i hasi esaki pagabel, pero 


tambe na konsientisashon 
di hóbennan relashoná ku 
un estilo di bida salú, desa- 
royo di diferente aktividat i 
na mehorashon di e servi- 
sio na mayornan ku mester 
di sosten den edukashon di 
nan yunan. 
Den e periodo ku ta bini, 
ta dediká tambe mas aten- 
shon na edukashon seksual. 
Gobièrnu ta enfatisá fi nal- 
mente ku ta importante pa 
tur hende ku tin un mucha 
òf hóben den nan bida, pa 
para ketu na e ròl balioso ku 
nan tin den bida di e hóben. 
Laga nos ta un modelo pa 
nos hóbennan i di e manera 
ei krea lidernan aun mas 
fuerte pa futuro, diputado 
den Heyer a bisa. 


KRALENDIJK – Buri- 
kunan tin nan bon ku nan ta 
riba kaya i ei nan prinsipal- 
mente mester mantené nan, 
riba kaya ta dushi pa turista 
i nan ta parti di e isla. 
Awor ta bini kuenta ku 
e burikunan no ta pertenesé 
na e isla, nan a duna bon 
servisio pa hende i tin si- 
erto hende ta atendé ku nan 
manera mal agradesidu. 
Nan ta dal nan ku outo, 
maltratá nan i kachó ku ta 
kana lòs ta ataká nan. Es- 


aki mester stòp. Mahatma 
Gandi: “E sivilisashon di 
hende, bo ta lesa kon nan ta 
atendé ku bestia.” Djaluna 
anochi Donkey Sanctuary 
a haña notifi kashon di un 
dama ku na Yatu Baku tin 
un kantidat grandi di kachó 
ku ta kana lòs, entre nan 
pitbull, tabata habraká un 
yu di buriku. E dama a tra- 
ta na tira nan ku piedra pa 
skapa e yu di buriku, pero 
e tambe tabatin miedu di e 
grupo di kachó akí. 


Kolaboradó di Donkey 
Sanctuary su siguiente dia 
mainta tempran a kore rònt 
i a haña solamente sanger i 
mas sanger i e yu di buriku 
kompletamente habraká for 
di otro. 
Ta bira tempu tòg pa 
realmente pa gobièrnu ak- 
tua. E lei di protekshon di 
bestia ainda ta den lachi 
serka 
Konseho 
Insular. 
Esaki pues ta bai ekstrema- 
mente leu i no ta promé biá 
ku esaki ta sosodé. 


DIOS TA STIMA BO 
“Ma Dios ta demostrá Su mes amor pa ku nos 
den esaki, ku tempu nos tabata pekadó 
ainda, Cristo a muri pa nos.” Romanonan 
5:8(BS) 


TUR HENDE TA PEKADÓ 
“Pasobra tur a peka i ta falta e gloria di Dios,” 
Romanonan 3:23(BS) 
“Manera ta pará skirbí: &#39;No tin ni un hende 
hustu, ni sikiera ún;” Romanonan 3:10(BS) 
DIOS SU REMEDI PA PIKÁ 
“Pasobra na promé lugá mi a duna boso loke mi 
tambe a risibí, ku Cristo a muri pa nos 
pikánan segun e Skrituranan, i ku El a wòrdu 
derá, i ku El a wòrdu lantá riba e di tres 
dia segun e Skrituranan,” 1 Korintionan 15:3 i 
4(BS) TUR HENDE POR TA SALBÁ AWE 
“Ata, Mi ta para na porta i ta bati; si un hende 
tende Mi bos i habri porta, lo Mi drenta 
serka djé, i lo sena kuné i é ku Mi.” Revelashon 
3:20(BS) “Pasobra: &#39;Ken ku invoká e nòm- 
ber di SEÑOR lo ta salbá.&#39;” Romanonan 
10:13(BS) E desishon ta keda na abo si bo ke 
tin SPERANSA! Bo ke tin speransa? Hasi e 
ORASHON aki: TATA mi ta rekonosé ku mi ta 
un pekadó i mi ta kere ku Señor Hesus a muri 
pa mi pikánan riba krus i a lanta for di morto 
pa mi hustiﬁ kashon. Mi ta risibí i konﬁ a den djE 
awor komo mi Salbador personal. Amèn! 
Bo a hasi e orashon akí awe? Awèl tin goso den 
shelu! Rosa Julia Sintjago-van Arneman 


Produkshon PGM 


Dia Internashonal di Hubentut 
Hasi uso di e potensial pa desaroyo 
duradero 


Kachó ta habraká 
yu di buriku 

KRALENDIJK – Fun- 
dashon Centro Cultural Bo- 
naire (CCB), ta propietario 
di Sentro di Bario Rincon, 
un sentro kaminda hopi ak- 
tividat a yega di tuma lugá 
i ta destiná pa uso múltiple, 
pero awor ta den dekaden- 
sia. Pa mas ku 30 aña no 
a tende nada di direktiva 
di CCB, pero parse awor e 
fundashon tin un bida nobo. 
Algun luna pasá direktiva 
aktual di CCB a empoderá 
dos kwartiermaker pa revit- 
alisá e edifisio di CCB i pa 
buska fondo públiko pa lan- 
ta e sentro bèk riba su pia. 
Den último dianan e 
situashon aktual di Sentro 
di Bario Rincon a bolbe sali 
den notisia. Esei ta un desa- 


royo positivo. Habitantenan 
di Rincon ta preokupá ku 
años largu kaba Rincon ta e 
úniko bario na Boneiru ku 
no ta dispone di un ‘kas ko- 
mun’, supsidiá pa Gobièrnu 
lokal, manera otro bario si 
tin. E edifisio den sentro di 
Rincon ta propiedat CCB. 
Hopi hende lo kòrda ku 
ántes, ku sosten di Gobièr- 
nu, hopi aktividat kultural i 
deportivo tabata tuma lugá 
riba e tereno, anto su por- 
tanan tabata habrí pa un i 
tur. Komo fundashon, CCB 
tin un mishon públiko, se- 
gun un informe, den biene- 
star di pueblo, spesialmente 
e komunidat di Rincon. 
Pero muchu tempu a pasa 
kaba ku CCB mester a keda 


sin moda pa kontinuá su 
programashon i pa mantené 
e edifisio. Ta p’esei poko 
luna pasá direktiva aktual 
di CCB a empoderá dos 
kwartiermaker pa revitalisá 
e edifisio di CCB i pa buska 
fondo públiko pa lanta e 
sentro bèk riba su pia. 
E dos kwartiermaker- 
nan ta Daisy Coffie i Jude 
Finies, direktor di Fun- 
dashon Museo Terramar i 
habitante di Rincon. 
Ku empoderashon ple- 
no di direktiva di CCB, 
e dos kwartiermakernan 
ta den proseso di inven- 
tarisá e pasonan nesesario 
pa renobá i modernisá e 
edifisio, desaroyá progra- 
mashon kultural, deportivo 


i aktividatnan di komuni- 
dat i pa buska fondonan 
públiko pa por lanta un kas 
komun bèk, den e edifisio 
tan konosí i ikoniko mei- 
mei den sentro di Rincon, 
esta pa pueblo di Rincon, 
pa su arte i kultura, pa su 
historia i pa su bida diario 
komo komunidat estrecho. 
E kwartiermakernan ya ta 
den kombersashon inisial 
ku Gobièrnu na Den Haag i 
ta preparando proposishon- 
nan konkreto. Lamentable- 
mente, apesar di vários es- 
fuerso, nan no a logra haña 
kontakto i diálogo ainda ku 
gobièrnu lokal. Pa CCB e 
ta sumamente importante 
ku ta yega na solushon- 
nan duradero i pa término 


largu. Mester evitá ku spe- 
sialmente den e periodo di 
elekshon aki, CCB ta bira 
un elemento di diskushon i 
interferensia polítiko. CCB 
mester bolbe bira un lugá 
pa tur hende. 
E kwartiermakernan ta 
sigui purba drenta den un 
kombersashon 
fruktífero 
ku Gobièrnu lokal. Ta 
spera esei lo tuma lugá mas 
pronto posibel. Miéntras 
kwartiermakernan di CCB 
ta sigui kana diferente ka- 
minda pa yega na e meta 
prinsipal, esta trese huntu 
e partnernan i fondo púb- 
liko pa konhuntamente por 
solushoná e situashon ak- 
tual, na bienestar di henter 
pueblo di Rincon 


BIdA NOBO pA SENtRO 
dI BARIO RINcON 


KRALENDIJK – Un biá 
mas ta keda konfirmá ku 
Boneiru mes no ta respetá 
su hóbennan i no ke i no 
ta krea oportunidat pa nan. 
“Ami ta super kontentu ku 
e dos hóbennan aki a risibí 
e chèns akí, pero lokual ta 
molestiá mi ta ku tur dia, 
mi ta papia ku diferente 
hóben ku por trese kambio 
riba diferente tereno i ku ta 


kapas, nan nunka ta haña e 
tipo di oportunidatnan akí,” 
Sion Janga ta skirbi. 
Janga ta indiká ku e tin 
kasi 4 aña ta traha duru pa 
sòru pa hóbennan Boneri- 
ano ta envolví den maneho 
ku Den Haag i Union Eu- 
ropeo ta traha. Ta logran- 
do, Den Haag a kuminsá 
envolví den nan proyekto 
i plannan i parlamentario 


Europeo, Samira Rafaela, 
a krea oportunidat pa nos 
hóbennan bai Bruselas. 
A logra konvensé mi- 
nisternan pa laga hóbennan 
Boneriano sinta na mesa ku 
nan i duna opinion, idea i 
solushon. riba maneho ku 
nan ta traha. 
Pero Boneiru mes nun- 
ka a traha pa duna e opor- 
tunidat ei ku eksepshon di 


diputado Nina den Heyer i 
su tim, segun Janga. 
Janga: “Ta pa e motibu 
aki mes ami ku Tirzah Ri- 
chards, Emma Gomaa i 
Kjelld Kroon, a bin ku e 
idea pa traha un buki di 
potrèt pa mustra ken nos 
hóbennan ta, nan storia i 
mustra kiko nan retonan ta 
i kon nan ta mira nan isla. 
Pero kisas Gezaghebber i 


su gabinete no sa ken nos 
hóbennan ta.” 
Naturalmente, di akue- 
rdo ku Janga, ta hopi lá- 
stima ku nunka Gobièrnu 
a sostené nos hóbennan, 
pero e lo no laga esaki 
deskurash’é, e ta hopi leu ta 
bai i lo sigui bringa ku hopi 
smak pa sòru pa hóbennan 
Boneriano ta envolví den 
desaroyo di nan isla. 


Boneiru mes no ta respetá su hóbennan 

KRALENDIJK - Riba 
enkargo di Entidat Públiko 
Boneiru, Banko Mundial a 
inisiá un investigashon to- 
kante potensial senarionan 
di kresementu sostenibel pa 
nos isla. E investigashon lo 
brinda Kolegio Ehekutivo 
sosten na momentu di hasi 
eskohonan stratégiko rela- 
shoná ku desaroyo sosteni- 
bel. Kolegio Ehekutivo ta 
duna balor na optené mas i 
mihó konosementu pa loke 
ta trata e potensial senari- 
onan akí pa tuma desishon- 
nan bon fundá pa futuro di 
nos isla. 
A forma e investigashon 
a base di un seri di sup-in- 
vestigashon; un kolekshon 
di data, análisis i un enkue- 
sta (personal i online) bou 
di habitantenan tokante kon 
nan ta pensa tokante nan 
isla. Tambe ta bini entrev- 
ista ku ekspertonan i stake- 
holdernan riba diferente 
tereno den nos komunidat. 
Banda di esei den e di tres 
kuartal ta bini seshonnan di 
informashon pa papia to- 
kante e promé resultadonan 
for di e diferente sup-área- 
nan. Ku e resultadonan En- 
tidat Públiko Boneiru ke 


hasi evidente kua eskoho 
lo tin efekto riba desaroyo 
di nos isla. E metanan rela- 
shoná ku esaki ta pa via in- 
strumentonan di midimentu 
ophetivo mehorá kalidat di 
bida di nos habitantenan, 
manehá e patrimonio natu- 
ral i kultural di nos isla na 
un manera korekto i hasi e 
efektonan di turismo riba 
nos isla komprendibel i 
transparente. 
Entretantu a kuminsá 
ku e kolekshon di data i 
e promé entrevistanan di 
Banko Mundial ku eksper- 
tonan i stakeholdernan a 
tuma lugá. Tambe durante e 
siman tras di lomba un tim 
di Banko Mundial a kapa- 
sitá enkuestadónan lokal pa 
personalmente pasa den e 
lista di pregunta serka habi- 
tantenan. Aparte di esaki e 
lista di pregunta akí ta op- 
tenibel online i lo distribuí 
esaki via sms. Lo trata tur 
kontesta riba e enkuesta 
den un forma estriktamente 
konfidensial. 
‘Ta di gran importansia 
ku Boneiru ta desaroyá su 
mes na un manera duradero 
i responsabel. Nos ta na un 
punto krusial i a base di bon 


informashon nos mester 
tuma desishon bon pensá 
pa futuro di nos isla. Pa por 
tuma e desishonnan akí, ta 
importante pa disponé di 
dato i konosementu kore- 
kto. Pa e motibu akí nos 
ta hopi kontentu ku Banko 
Mundial tabata dispuesto 
pa hasi e investigashon akí 
i nos ta ansioso pa mira e 
resultadonan’, segun Hen- 
nyson Thielman, diputado 
di Desaroyo Ekonómiko, 
Turismo i Finansa den Ko- 
legio Ehekutivo di Boneiru. 
Diputado James Kroon, 
(Infrastruktura 
i 
Medio 
Ambiente): ‘Nos ta mira 
nos isla krese i nos sa ku ta 
importante pa hasi eskoho 
konsiente pa futuro. E in- 
vestigashon akí ta bai yuda 
nos ku esei. Mi ta hopi kon- 
tentu ku Banko Mundial 
no ta bai enfoká solamente 
riba turista ku ta bishitá nos 
isla, pero tambe riba nos 
habitantenan i e impakto 
ku e kresementu akí tin riba 
nan.’ 
E ‘Technical Assistance 
Program for Disaster Risk 
Financing and Insurance 
in 
Caribbean 
Overseas 
Countries and Territories 


(OCTs)’ (Programa pa asis- 
tensia tékniko pa loke ta 
trata finansiamentu i seguro 
di riesgonan di kalamidat 
na Paisnan i Teritorionan 
Ultramar (LGO) karibense) 
ku Union Oropeo ta finan- 
siá, ta paga pa gastunan di e 
programa. E ‘Global Facil- 
ity for Disaster Reduction 
and Recovery (GFDRR) 
(Institushon mundial pa 
redukshon di riesgo di ka- 
lamidat i rekuperashon) ta 
manehá e programa. GF- 
DRR ta forma parti di e 
Resilience, Sustainable En- 
ergy and Marine Biodiver- 
sity Program (RESEMBID) 


(Programa pa resiliensia, 
energia duradero i biodi- 
versidat marino), ku e Pais- 
nan i Teritorionan Ultramar 
den Karibe ta ehekutá. 
Gobièrnu di Boneiru ta 
invitá tur habitante di Bo- 
neiru pa yena e enkuesta i 
di e forma akí laga nan bos 
resoná. 
Pa akomodá e diversidat 
den nos komunidat boneri- 
ano, e enkuesta lo ta dis- 
ponibel na kuater idioma: 
hulandes, papiamentu, spa- 
ñó i ingles. Esaki ta e lenk 
pa e enkuesta: https://bo- 
nairegov.com/pa/habitante/ 
enkuesta-banko-mundial 


KRALENDIJK – “Nos 
islanan a sali for di otro. 
Kada isla tabatin su bon 
motibu pa hasi esei. Pero e 
hendenan di e otro islanan 
di eks-Antia no ta nos en- 
emigu. Al kontrario, hopi 
di nan ta hasta famia. Òf 
amigu, bon konosí. Nos a 
traha huntu riba diferente 
proyekto. Nos tur ta papia 
Papiamentu. Ku otro pa- 
labra, komo ser humano 
nos tur di e 6 islanan di eks- 
Antia ta ruman”, abogado 
Michiel Bijkerk ta trese 
dilanti, bogando pa libertat 
di establesé entre islanan di 


eks-Antia. 
Di akuerdo ku Bijkerk, 
ta p’esei ta un gran eror 
ku a krea frontera entre 
nos islanan. Aruba tabata e 
promé pa kometé e eror aki 
na 1986. Nan a skirbi un lei 
eksigiendo ku tur persona 
di Hulanda i di e otro sinku 
islanan mester di un pèrmit 
pa nan por biba i traha na 
Aruba. I na 2010 tur isla a 
kopia e eror aki sin pensa. 
Esei ta lamentá. For di aña 
1634 nos nunka no tabatin 
fronteranan entre nos isla- 
nan. Semper nos a konosé 
libertat di establesé entre 


nos islanan te awor. 
Bijkerk: “Pero erornan 
t’ei pa nos siña for di nan. I 
pa despues korigí nos eror. 
Nos islanan mester di 
otro kon ku bai bini. No pa 
nos lanta Antia bèk. Esei no 
ta posibel mas i no ta pru- 
dente tampoko. Pero awor 
kada isla ta sufisiente bon 
pará riba su pia ku nos por 
kuminsá habri frontera bèk 
pa abitantenan di nashona- 
lidat hulandes di e otro isla- 
nan.” “Ta p’esei Fundashon 
‘Golden Meand Society’ 
(GMS) ta spònser un kaso 
ku tin komo meta pa kibra 


e fronteranan artifisial ku 
nos a krea entre e islanan. 
E kaso ta basá riba art. 12 
di e Tratado Internashonal 
pa Derechonan Sivil i Polí- 
tiko. E Tratado aki ta bisa 
ku tur hende tin e derecho 
sagrado pa regresá na su 
propio pais. Anto den su 
pais tur hende tin derecho 
pa bai biba den tur parti di 
e pais ku e ta siudadano di 
dje.” 
Di akuerdo ku Bijkerk, 
nos tur ta siudadano di e 
úniko pais internashonal- 
mente rekonosé, esta Re- 
ino Hulandes. Ta p’esei e 


leinan ku ta eksigí ku per- 
sonanan di e otro islanan 
mester di un pèrmit di es- 
tadia komo si fuera nan ta 
estranhero, ta violá art. 12 
di e Tratado ya menshoná. 
I ta p’esei hues tin derecho 
pa deklará e leinan aki 
nulo. Es desir ku e leinan 
no por wòrdu apliká mas 
e ora ei pa ku personanan 
di e otro islanan. E kaso a 
wòrdu tratá pa promé biaha 
den Korte na Boneiru dia 2 
di ougùstùs 2022. Hues no 
a bai di e akuerdo ku nos 
punto di bista, pero lo apelá 
e veredikto. 


Abogado Michiel Bijkerk bogando pa: 
Libertat di establesé entre islanan 
di eks-Antia 


Investigashon di Banko Mundial tokante 
desaroyo sostenibel a ranka sali 

Ayera 5 di ougùstùs 2022 
a tuma lugá na Basílika di chin- 
quiquira na Colombia, atmis- 
hon di pader Jairo Maduro i 
otro saserdotenan diosesano 
di diferente diósesis manera 
Venezuela ,Salvador, Colom- 
bia den Òrdu di Padernan 
Domíniko, komo saserdote 


sekular Domíniko, asina for- 
mando parti di e Fraternidat 
nasiente di Òrdu di Santo 
Domingo di Guzman di Pro- 
vincia San Luis Beltran na 
Colombia. E seremonia a 
tuma lugá den presensia di e 
Prior Pronvincial Fray Diego 
Orlando S Salazar O.P. i Fray 
Raul Gomez O.P. promotor di 
e fraternidat i otro religioso- 
nan. Ku e seremonia akí Pas- 
toor Jairo ta kuminsá su novi- 
siado ku lo dura un aña promé 
cu profeshon definitivo. A en- 
tregá na dje e krus di Domíni- 
konan i e regla di e òrdu. 
Pader Jairo lo biba awor e 
karisma di Domínikonan kual 
ta kontemplashon,orashon, 
estudio i predikashon. 


Pader Eduardo Hayen 
Cuarón, direktor di e semanar- 
io Presensia di e Diósesis me- 
hikano di Siudat Juárez, 
resientemente a reflekshoná to- 
kante e propósito di saserdot- 
enan i a atvertí tokante “lo pió 
ku lo por sosodé ku nos” den 
e bida kristian. 
Den un artíkulo titulá “Mus- 
tra e kaminda pa Shelu”, pub- 
liká dia 3 di ougùstùs bispu di e 
Fiesta di San Huan Maria Vi- 
anney, patrono di saserdot- 
enan, pader Hayen a buska na 
kontestá e preguntanan manera 
“kua ta e mishon di e saserdo- 
te den un mundu sekularisá? 
Kiko fielnan ta spera di nan 
pastornan di parokia?”. 
E saserdote mehikano a re- 
kordá ku “saserdosio di- 
osesano a pasa dor di momen- 
tonan di krísis den su identidat”. 
“Den añanan despues di e 
Konsilio Vatikano II saserdot- 
enan a kuminsá ta mira nan mes 
komo agentenan di kambio so- 
sial”, el a rekordá i a lamentá 
ku “e Teologia di Liberashon a 
enfatisá ku, mei mei di un lucha 
di klase, papel di e saserdote 
tabata di fasilitá liberashon di 
strukturanan sosial, ku nan 
tabata konsiderá opresor”. 
“E vishon akí a keda superá 
pa bai bèk, den e último añan- 
an, na un sierto klerikalismo ku 
ta enfatisá saserdosio komo un 
élite ku ta ariba di laikonan, 
loke ta tambe un vishon inade- 
kuá di saserdosio”, el a atvertí. 
Pa P. Hayen, “e saserdo- 
te, sin duda, tin un yamada 
di Dios mashá partikular pa 
aktua ‘in persona Christi’ na 
servisio di e Pueblo santu di 
Dios pa evangelis’é, santifik’é 


Pader Jairo Maduro ta bira 
miembro di padernan Domíniko 


Kua ta e mishon di saserdotenan 
dilanti un mundu sekularisá? 


Pa David Ramos | ACI Prensa 


i kompañ’é riba su kaminda pa 
ku e enkuentro último ku 
Dios”. 
“Ta bèrdat ku aki riba tera e 
saserdote ta forma parti di un 
Herarkia formá pa Hesukristu 
pa goberná Iglesia, pero tal 
Herarkia no ta eksistí ku finnan 
di poder outoritario, sino ku e 
úniko finalidat di presta un servi- 
sio santu p’asina ku esnan batisá 
ta santifiká”. 
Pader Hayen a atvertí ku “un 
saserdote no ta outomátika- 
mente un Santu pa e hecho di 
tin e saserdosio”, sino ku “e ta 
mira su mes enbolbí den fragil- 
idatnan i miserianan ku e lo 
mester kombatí den su lucha pa 
santidat”. 
“Den wowonan di Dios lo 
mas importante no ta e servisio 
ku un persona ta desempeñá 
den Iglesia, sino e lucha pa san- 


tidat ku e ku persona ku ta 
presta servisio ta biba, el a 
enfatisá. 
E saserdote mehikano 
despues a kòrda un anékdo- 
ta tokante San Huan Maria 
Vianney, den kua un warda- 
dor chikí a señalá e ruta ko- 
rekto na e santu, ken a du- 
alu. 
Despues di esaki, Pader 
Hayen a rekordá ku, Santo 
Kura di Ars a bisa e warda- 
dor chikí: “Amiguitu, abo a 
siña mi e kaminda pa Ars; 
ami lo siña bo e kaminda pa 
Shelu”. 
E ora ei e saserdote me- 
hikano a suprayá ku “si He- 
sus ke felisidat pa hendenan, 
ku ta Shelu, nos saserdot- 
enan ta mei mei di un 
pueblo pa mustra e kamin- 
da ku ta kondusí na e 
meta, na e paraiso, na bida 
eterno i na felisidat”. 
Na ora di finalisá su 
artíkulo, ePader Eduardo 
Hayen Cuarón a pidi pa 
“nos resa pa saserdotenan, 
p’asina ku imitando e 
ehemplo heroiko di nos pa- 
trono, san Huan Maria Vi- 
anney, nos ta keda uní na 
Hesus den un bida saserdo- 
tal santu i na djE i nos lo 
mustr’é na esnan ku ke 
mir’é”. 


likonan ta uní na dje, ku siendo 
un Trinidat di tres persona, ta 
un solo Dios. 
Katisashi di Iglesia Katóli- 
ko ta señalá den number 234 
ku “e misterio di Santísima 
Trinidad ta e misterio sentral 
di fe i di bida kristian. Ta e 
misterio di Dios den Dios mes. 
E ta anto, e fuente di tur otro 
misterio di fe”. E ta e lus ku ta 
iluminá nan. Henter historia di 
salbashon no ta nada otro ku 
relato di kaminda i e medionan 
pa kual Dios berdadero i úni- 
ko, Tata, Yu i Spiritu Santo, ta 
revelá, rekonsiliá su mes ku e 
hendenan, apartá dor di piká i 
ta uni su mes ku nan”, el a 
agregá. 


Pader Eduardo Hayen Cuarón 

Dia 10 di ougùstùs a konmemorá independensia di Ec- 
uador. Na Boneiru no tin masha ekuatoriano ta biba, 
segun kalkulo tres pa kuater. Rafael Rodriguez a pone 
atenshon na e dia aki i a akudí na Plasa Simon Bolívar 
pa hisa bandera i pone ﬂ or. 


KRALENDIJK – Wesu 
por kousa komplikashon- 
nan serio i morto di kachó. 
Durante un operashon di 
emergensia djaweps mainta 
tempran na Society for Ani- 
mals in Distress, a saka un 
kilo di wesu for di stoma di 
un kachó pitbull di dos aña. 


E kachó tabata bringa pa 
su bida debí na un akto sim- 
pel di ignoransia. 
Wesu por kousa opstruk- 
shonnan intestinal, choka- 
mentu, buraku debí na in- 
testinal, fraktura na djente i 
múltiple otro problema. 


KRALENDIJK – Tin 
biá Sea Turtle Conservation 
Center Bonaire (STCB), 
mester realoká neishi di tur- 
tuga. Esaki solamente sí e 
neishi ta na peliger. Ta hasi 
esaki mas tantu momentu 
ku e neishi ta muchu pegá 
ku liña di laman, loke ta 
nifi ká ku e neishi por yena 
ku awa promé ku e yunan 
desaroyá. 


Un otro rason pa realoká 
neishi, por ta proksimidat 
di fuente di lus. Esaki ta e 
kaso na Te Amo Beach. E 
lus di aeropuerto ta kon- 
fundí e yunan ku lus for di 
horizonte pa nabegá. Esaki 
ta nifi ká ku ta usa hopi en- 
ergia den direkshon robes 
loke ta trese kuné ku e yu- 
nan no ta alkansá laman. 
Pa optimalisá e kantidat 


di yu di turtuga ku ta alkan- 
sá laman, STCB ta realoká 
e neishinan akí. Ta sigurá 
disturbio mínimo momentu 
ku ta realoká e neishi mas 
lihé posibel, manteniendo 
mesun kubrimentu di santu 
ku e turtuga a usa pa traha e 
neishi i mantené e polaridat 
di e webunan meskos ku a 
haña nan den e neishi origi- 
nal.Realokashon ta e último 
rekurso, pero tin biá e ta e 
úniko pregunta. Riba e foto 
ku ta kompañá e artíkulo 
akí por mira un turtuga ku 
a pone webu muchu pegá 
ku e liña di laman. Afortu- 
nadamente a informá e staf 
di STCB lihé i a transferí 
e webunan pa un sitio mas 
seif. 
SCTB ta spera di mira e 
yunan di turtuga sali den e 
próksimo 50 pa 60 dia. 


Stòp di duna kachó wesu 


Rason pa desaloká neishi di turtuga 
Konmemorashon independensia 
di Ecuador 


Entrante promé di sèptèmber ta nesesario pa, 
banda di e protekshon standard pa aktivá tambe 
‘2-FactorAuthenticatie’. 


E ora ei bo no ta usa 1, pero 2 yabi pa habri e kandal 
pa yega na bo kuenta. Si bo a aktivá ‘2-Factor 
Authenticatie’ kaba pa SZW riba MijnCN, e ora ei e ta 
traha outomátikamente pa Belastingdienst tambe. 


MijnCN.nl, fásil, seif i rápido! 


Bo kuenta riba MijnCN protehá na 
diferente manera 

Ayo 
Boehoudt ta 
di fakansi na 
Oropa. 
BONERIANO 
ta sigui’é den 
e diferente 
pais, siudat i 
kapitalnan ku 
e ta 
bishitando. 
E seri no ta 
den 
sekuensia, 
sino ta lòs for 
di otro. 


Dresden 
ta 
kapital 
di e ‘deelstaat’ Saxony 
ubiká na orianan di e 
riu Elbe den e pais Ale- 
mania. Ami ta limitá mi 
mes semper di duna 
muchu informashon ku 
por haña den Wikipe- 
dia di Google. Ami ta 


SIGUIENDO AYO SU FAKANSI 


purba duna djis mi pro- 
pio eksperensha komo 
bishitante i algu intere- 
sante òf importante ku e 
guia a bisa. Pantomina 
pa bai relata muchu in- 
formashon ku por saka 
online riba Google Wiki- 
pedia. 
Mi a kompronde dje 
guia ku durante di Se- 
gundo Guera Mundial 
entre 1940 i 1945 Dres- 
den a ser bombardeá 


i pa 90% destruí dor di 
forsanan aéreo (RAF) di 
Inglatera i Estádos Uní- 
dos. 
Ta ku hopi esfuerso i 
yudansa a logra rekon- 
truí i restorá e parti 
históriko di e suidat. 
Hopi misa, katedral i 
palasio i otro monumen- 
tunan ku balor históriko 
grandi e ser drechá en- 
tre 1950 pa awor i ketu 
bai ta drechando. 

Tene na kuenta ku 
aki na Dresden tambe 
tin hopi estilo Rococo i 
Baròk ku ta kasi imposi- 
bel pa no bisa imposibel 
konstruí di nobo. Danki 
Dios ku por a restorá 
hopi lugá ku a sufri daño 
durante 
bombardeo. 
Loke ku a daña i par- 
sialmente a keda pará ta 
posibel pa restorá, pero 
traha un réplika di algu 
estilo Baròk ta praktika- 
mente imposibel. 
Aktualmente 
Dres- 
den tin algu mas di 1 


mion habitante i ta haña 
miónes di turista anual- 
mente. 
E temperatura último 
dianan fo'i dia nos a 
sali Vienna ta agrada- 
bel fresku entre 20 i 24 
grado ku un solo suak i 
tin ora fuerte den dje. 
Ban spera keda asina 
i ta todo lo kontrario loke 
Weatherchannel ta pro- 
nostiká. Te ainda ta Ita- 
lia tabata hopi kalor ora 
tabata kana den solo. 
Paden semper ta asep- 
tabel tur kaminda. 

KRALENDIJK 
-- 
Djaweps 11 di ougùstùs 
Ruth Damascus a kumpli 
un aña mas di bida. Un 
aña mas, disfrutando di su 
penshun. 
Ruth su dia a kumin- 
sá kaminda el a bai misa 
na Kapèl San Francisco. 
Huntu ku su ruman, kende 
a sorprend’é ku bishita for 
di Hulanda e anochi promé, 
huntu ku esposo di Ruth, 
nan a bai misa. 
Santu 
Sakrifi sio 
di 


Misa tabata ofi siá pa pader 
Ranolfo Goneda i asistí pa 
Lektor Akòlito Felix Nico- 
laas. Ta trata di misa di tur 
djaweps mainta na e kapèl, 
kaminda entre otro adulto 
mayor di Kas di Kuido Fun- 
dashon Mariadal, ta asistí. 
Bunita misa i promé ku 
kantika fi nal, pader a resa i 
bendishoná Ruth riba su dia 
natal. 
Riba potrèt dilanti altar, 
Rafael, meimei di Ruth i 
Marlijn ‘Cheche’. 


Ruth Damascus un aña 
mas di bida 

Awèl sí. Esta baina no! Kemen e 
ta kana sin kurason? 
Peligroso sí! 


Tonchi, ata Elvis a deklará 
ku el a entregá su kurason 
kompletu. 


+ 
MI REKUERDONAN DEN POTRÈT 
Pa: Bòi Antoin 


Mi a skirbi un buki tokante mi eksperensianan den servisio militar 
obligatario. Aki mi ta entrega e buki na Fransisco Clarinda i Roberts, 
ku den e tempu aya tabata kòrporal. 
Hasiendo un entrevista ku presidente di ABVO Hubert (Bèbè) Rojer, 
miéntras miembro di direktiva Boy Chacuto ta pará den banda. 


Den mi kalidat di presidente di Club di Prensa Boneriano mi ta en- 
tregá aki rekonosementu di ‘Muhé di Aña’ na Zulay Nouel, miéntras 
Niki Tromp ta opservá. 
Nico de Haan i Diana Geverts rekonosé pa Extra komo persona- 
henan di aña. 

ARUBA 
KÒRSOU 


WILLEMSTAD.- 
E 
situashon di oumento di 
produktonan pa traha pan 
i otro kosnan ta pone ku 
Panaderia Isa tin di bai ou- 
mentá preis di pan. “E no 
ta un desishon fásil. Pero 
mi no por sigui sobreviví. 
Mi tin alrededor di 100 tra- 
hadó. E situashon ta difí- 
sil”, ta loke ku e direktor di 
Panaderia Isa, sr. Jean Fay- 
ad a duna di konosé . Fayad 
a indiká ku e ta papia pa su 
panaderia. 
El a trese dilanti ku no 
solamente mester wak e 
oumento di webu ku tin. 
Pero ta tur kos a subi. Un 
kònteiner ku sali di Ulanda 
pa Kòrsou, su preis a subi 


drástikamente. E ta konta 
ku un saku di ariña ku e 
tabata kumpra pa 27 flo- 
rin, awor un importadó ke 
bende esaki pa 70,70 florin. 
Esaki ta pone ku e pana- 
deria no por wanta e preis 
abou mas. 
Sr. Fayad a sigui bisa 
ku e ta konsiente di situ- 
ashon di Kòrsou. P’esei ora 
di oumentá preis di pan, e 
ta konsiente ku no por dal 
komunidat ku esaki. “Situ- 
ashon ta difísil pa nos, mi ta 
hasiendo mi bèst pa wanta, 
pero bisa bo frankamente 
mi ta sangrando. I mi no 
por wanta mas. Mi ta mu- 
cha di pueblo”, tabata pa- 
labranan di un sr. Fayad 


ku un bos preokupante. 
Lamentablemente 
mundu 
ta kambiando, i semper ora 
grandi ta pleita, e chikí nan 
ta sufri. Algun luna pasá ku 
panaderia Isa a oumentá 
preis di pan, bon mirá nan 
mester a hasi esaki ku 50%. 
Sinembargo mirando situ- 
ashon ekonómiko di Kòr- 
sou, a subi preis di pan ku 
10 sèn sperando ku kos ta 
bai mehorá, pero situashon 
a bira pió, segun Fayad. 
E desishon di subida 
preis di pan tei masha dia. 
E kuestion ta kuantu mas e 
por wanta promé ku subié, 
esei e ta tratando di hasi. 
Ademas sr. Fayad no por 
bisa ki dia e subida lo tuma 


lugá, e por kai di un dia pa 
otro. Kuantu e pan por subi, 
e ta kalkulando. “Mi tin re- 
sponsabilidat sosial. E situ- 
ashon no ta fásil i ta hopi 
doloroso. Un desishon pa 
oumento di pan, no ta fásil. 


Mi no ta bende un produk- 
to di luho, mi ta bende pan. 
P’esei e ta pisa hopi riba 
mi. Ku e preis di pan ta bai 
subi, no tin skapatorio”, ta 
loke ku sr. Fayad a bisa fi- 
nalmente. 


W I L L E M S T A D . - 
Miembronan di direktiva di 
“Stichting Help de School- 
kinderen van Curaçao” ku 
rason ta sumamente kon- 
tentu i orguyoso. Motibu pa 
esaki ta ku despues di 5 aña 
di e fundashon, por a yuda 
ku un promedio di 20 kòn- 
teiner pa aña. 
“Nos ta masha orguyoso 
i gradesido ku huntu nos 
por a logra asina tantu, e 
no ta un logro solamente 
pa skolnan, sino tambe pa 
salubridat públiko, i ta trata 
di e próhimo tambe ku ta- 
batin un tempu hopi difísil 
durante e pandemia di co- 
vid-19. Ku e lansamentu 
di e fundashon, un soño a 
keda kristalisá”, segun e or- 
ganisashon. 
Nunka nan a imaginá 
nan mes ku lo por a logra 


tantu djis dor di pensa posi- 
tivo i pone man na obra. 
Apesar di tur e retonan nan 
no a pèrdè e meta for di bi- 
sta, ku kada bes atrobe por 
a surpasá tur kos i kontra- 
tempu ku por tabatin. 
Meta prinsipal ta i ta 
keda, yuda muchanan i sos- 
tené komunidat ku tur bon 
intenshon, sin ganashi. A 
skohe pa no sinta na banda 
i duna komentario so kon lo 
por mihó, a skohe pa pone 
man na obra. E pensamentu 
ta ku ora mira algu ku por 
mihó, por lanta’riba i duna 
un man pa drecha e situ- 
ashon. Kisas esei ta e ka- 
minda di mas difísil i largu, 
pasobra e ta bin ku un re- 
sponsabilidat grandi. Pero 
si no aktua, bo ta kómplise 
na mantené e situashon no 
deseá vigente i ku na e fun- 


dashon su opinion, bo no 
tin derechi di reklamá e ora 
ei. Pa e motibu aki nan a 
opta pa pone man na obra 
i a kuminsá traha. Mester a 
yuda e muchanan, ta nan ta 
e pilar di futuro ekonomia, 
kuido i salubridat. Ta mira 
esaki komo un deber i dere- 
chi di e muchanan. 
Lokual ku e miembro- 
nan di direktiva di e fun- 
dashon a nota inmediata- 
mente na inisio, ta ku tur 
esnan konserní den ense- 
ñansa ( ministerio, direkti- 
vanan di skol, maestronan 
i otro) ta hasi tur lokual ku 
ta na nan alkanse pa logra 
nan meta ku e tiki material 
ku tabata na nan disposis- 
hon. Muebelnan tabata laga 
di deseá, material di lès ta 
mínimo, ambiente no taba- 
ta agradabel ni pa e maestro 
ni pa e alumno. 
Konhuntamente a opta 
pa traha sin interes propio 
na bienestar di Korsou i en 
espesial di e muchanan. A 
logra haña partner ku taba- 
ta kier a bai e reto sin niun 
interes propio ku ta Carib 
Intertrans, na Hulanda, i 
AMC Cargo Services aki 


na Kòrsou ku durante e 5 
añanan di eksistensia di e 
fundashon, awe por bisa ku 
un resultado tremendo! 
“Durante e 5 añanan a 
traha konhuntamente ku 
diferente otro partner na 
diferente proyekto i tur ta- 
bata un éksito. Algun di e 
partnernan ta; de Vertegen- 
woordiging van Nederland, 
diferente Ministerio, Krus 
Kòrá, Kunuku Aqua Re- 
sort, MCB, Kooyman, Ack- 
erman, EWT, Percy Pinedo, 
Papy Adriana, tur e dife- 
rente direktivanan di skol, e 
kontribushon inkansabel di 
medionan di komunikashon 
i hopi otro mas ku a sostené 
nos ku awe nos por bisa ku 
nos a logra ku e mishon ku 
nos tabata tin. Nos no ta kla 
ainda, ainda nos tin dife- 
rente kos mas den tapara pa 
ainda duna nos kontribush- 
on na muchu mas instansia 
pa asina nos logra un Kòr- 
sou ainda mas mihó pa nos 


yunan, nos futuro i e isla en 
general. Awe nos por a hasi 
entrega di e di 100 kòn- 
teiner pa Kòrsou ku a bai 
pa Albert Schweitzer FO na 
Saliña i kònteiner number 
101 lo keda entregá otro si- 
man na Goiloschool. Esaki 
lo ta e di 3 kònteiner ku a 
bai pa Goiloschool. E trans- 
porte di e 3 kònteinernan 
aki por tabata posibel danki 
na e diferente spònsernan 
manera: Refineria di Kòr- 
sou, First Caribbean Bank, 
Rotary Club Curaçao, dife- 
rente misa i otro di Ermelo, 
Stichting Majoh (NL), Ad- 
ama Curaçao i algun otro 
spònser masha apresiá ku 
kier a hasi nan donashon 
anónimo. Tambe no por 
lubidá e boluntarionan ku 
a duna un man durante nos 
5 añanan di eksistensia i na 
Kòrsou i na Hulanda”, di- 
rektiva di “Stichting Help 
de Schoolkinderen van Cu- 
raçao”. 


Di 100 i 101 kònteiner ku 
artíkulonan pa skol a drenta 


No tin skapatorio: oumento preis di pan 

ARUBA 
dEpORtE 


KRALENDIJK--Buèlta 
Seis 
kampionato 
2022 
di futbòl di nos isla, ta 
kuminsá e fin di siman 
aki, pa ta mas eksakto awe 
djabièrnè 12 di ougùstùs 
2022 pa 8'or anochi den 
Stadion Antonio Trenidad 
na Rincon. Pa awe nochi 
8or ta enfrentá otro e dos 
ekiponan di Antriòl den 
e buèlta aki, ora ku e dos 
ekiponan ku ta SV Vitesse 
di Antriòl Pabou enfrentá 
SV Uruguay di Antriòl 
Pariba. 


E partido aki ta primintí 
di bira sigur un tremendo 
partido ku e dos ekiponan 
aki di mésun bario buskando 
e 3 puntonan foi dje partido 
pa tuma distansia di otro 
No tin duda ku e promé 
partido di e Buèlta di Seis, e 
partido aki entre e ekiponan 
SV Vitesse i SV Uruguay, 
lo bira sigur un tremedo 
partido pa e fanátikonan 
di e dos ekiponan aki i di e 
deporte rei futbòl. 
No tin duda tampoko ku 
pa e partido aki awe nochi, 


lo tin un Stadion Antonio 
Trenidad ku hopi fanátiko 
pa presensiá e partido aki. 
Despues nos lo bini ku e 
partidonan ku ta sigui di e 
buèlta di seis. 
Éksito na e ekiponan den 
e partidonan di Buèlta Seis 
kampionato 2022 di futbòl 
di nos isla. 
No tin duda ku e partido 
aki awe ku ta djabièrnè, fin 
di siman pues, lo hala basta 
hende hiba Stadion Antonio 
Trenidad pa mira e partido. 
Éksito na e ekiponan. 


KRALENDIJK--Awe 
djabièrnè 12 di ougùstùs 
2022, nos selekshon U14 
di futbòl ta sali pa Santo 
Domingo i nan ta keda 


ayanan te dia 19 òf 22 pa 
e kompromisonan. Si nos 
klasifiká, ta regresá kas dia 
22 di e luna aki. 
E weganan na Santo 


Domingo 
mas 
bien 
ta 
un entrenamentu pa tur 
e 
selekshonnan 
ku 
ta 
partisipá, pa nan prepará 
pa patisipá den U15 di 


Concacaf 
den 
yanüari 
febrüari otro aña. E parti di 
preparashon aki, ta CFU ta 
hasi esaki. 
Sèmper 
bo 
ta 
haña 
Merka ku Sentro Amerika 
aki ta mas duru ku nos, 
anto di e forma aki CFU 
ta prepará nos ekiponan pa 
nan por duna bataya, pa kua 
nan ta organisá e torneonan 
aki di preparashon. 
Ku esaki tur hende ta 
haña preparashon pa bai 
kompetí den torneo di 
Concacaf pa loke ta U15 
otro aña. 
Ta bon pa menshoná ku 
e tipo di biahenan aki ta 
kostoso ya ku estadia ku 
kuminda k’eseinan CFU ta 
kubrí, pero ticket pa biaha 
si ku ta mas karu, t’abo mes 
tin ku kubri esaki. Tantu 


Concacaf komo CFU ta 
mesun kos, pasashi t’abo 
mes tin ku kubri esaki. 
Pa loke ta e torneonan di 
preparashon aki no tin 
ganamentu di Kopa, bo por 
haña un skalchi pero no 
trofeo.Tambe nan tin regla 
ku tur hungadó mester 
hunga 90 minüt durante e 
torneo. Ke men ku ta tres 
partido tin i tur hungadó 
mester hunga 90 minüt 
durate e partidonan. Esei ta 
e kondishonnan, ya ku esaki 
ta un manera pa entrená i 
siña hunga bala tambe. 
Bou di U15 ta siña bo ta 
siña hunga bala. Momentu 
kubo yega U17 bai ariba 
tin kompetensia segun sr. 
Balentin presidente di FFB 
a bisa den entrevista ku nos 
tabatin kuné e siman aki. 


KRAKENDIJK--Banda 
di 
nos 
selekshon 
U14 
di futbòl ku ta sali awe 
pa Santo Domingo, nos 
selekshon U17 tambe ku 
DT Fitzgerald Cicilia, ta 
preparando pa sali dia 28 di 
e luna aki pa Tampa unda 
nan lo hunga 5 partido. Nan 
ta hunga dia 30 ougùstùs, 1 
sèptèmber, 3 sèptèmber, 5 
sèptèmber i 7 di sèptèmber. 
Si nos selekshon U17 


sali number 1 di nan grupo 
den e kompromisonan aki, 
nan ta sigui pa otro aña pa 
e segundo rònt di U17 pa 
loke ta Kopa Concacaf. 
Gana nos tin ku gana pa 
sigui den e torneo. Ku esaki 
ta nifiká ku tin ku bai traha 
mas duru, nos tin ku sòru di 
gana pa sigui. E oportunidat 
t’ei pa sikiera bo por bai 
pa partisipá i logra mas 
eksperensia pa otro un biá. 


K R A L E N D I J K - - 
Boneiru a haña un deporte 
nobo mas aserka, ta trata di 
e deporte “Pickleball”.Tin 
oportunidat di sera konosí 
ku e deporte aki i tambe 
trein i siña hunga esaki tur 
djabièrnè 7'or anochi na 
Jeugdhuis Jong Bonaire 
na Kaya Libertador Simon 
Bolivar sentro di siudat. 
Awe djabièrnè pa 7'or 
anochi na Jeugdhuis Jong 
Bonaire, tin oportunidat 
pa trein i sera konosí ku 


e deporte aki.Tur ku ta 
interesá na siña hunga e 
deporte aki i ke trein esaki, 
ta bon biní riba djabièrnè 
nochi 7'or na Jeugdhuis 
Jong Bonaire. 
Pa mas informashon por 
tuma kontakto ku sr. Gerard 
Smit na tel +599 785 2455 
p’abo tambe siña hasi e 
deporte aki ku ta unu nobo 
aki riba nos isla. 
Na diferente okashon 
nos a duna informashon 
tokante desaroyonan den 


K R A L E N D I J K - - E 
torneo di Bolas Krioyo di 
Rasta Girls Bolas Team 
ku a kuminsá ayera o sea 
djaweps 11 di ougùstùs 
2022 na Fèlt Gold Finch 
na Tera Kòrá, pa ta eksakto 
patras di Jossy Boekhoudt 
Ballpark, ta sigui awe 
djabièrnè. E torneo aki 
ta unu di tres dia ku ta 
djaweps 11, djabièrnè 12 
i djasabra 13 di ougùstùs 
2022. E torneo aki ta konta 
ku partisipashon di timnan 
di damas i tambe kabayero. 
Riba djaweps i djabièrnè e 


Buèlta Seis ta kuminsá awe ku Vitesse i Uruguay 


Awe selekshon U14 ta biaha pa kompromisonan 
na Sto. Domingo 


KRALENDIJK -- Otro 
siman djaluna, INDEBON 
ta organisá tres atardi ku e 
tema ‘Klousura di fakansi’ 
ku INDEBON. 
Mirando 
kon 
e 
muchanan a gosa riba 
Dia di Rei, kier a bolbe 
organisá mas biá algu pa 
nan. Riba e tres atardinan 
akí ta bai tin diferente 
aktividat 
pa 
muchanan 
por rekreá i pasa un atardi 
ameno huntu. 
Ta bai tin trampolin, 


Selekshon U17 ta biaha 28 ougùstùs 
pa Tampa 


Biá pasá e selekshon ku a bai 
Santo Domingo, ta mesun 
hungadónan ei a sigui pa 
U17. Asina e ta sigui bai 
di kua bo ta haña ku tòg e 
hungadónan ta keda huntu 
den e selekshonnan rumbo 
pa selekshon grandi. Esaki 
di akuerdo ku e presidente 
di FFB, sr. Ludwig “Luti” 
Balentin den entrevista ku 
nos tabatin kuné e siman 
aki. 


promé weganan ta kuminsá 
7'or 
anochi 
i 
último 
weganan ta kuminsá 11'or 
anochi. Djabièrnè tambe 
e weganan ta kuminsá 
7'or aochi di kua e último 
patidonan ta kuminsá 11'or 
anochi. Djasabra tambe e 
orario di weganan ta mesun 
kos ku e promé dos dianan 
di e torneo. E weganan ta 
primintí di bira tremendo 
partidonan di bolas e fin 
di siman aki na Fèlt Gold 
Finch na Tera Kòrá. 
Éksito na e ekiponan 
den e torneo. 


Torneo Bolas Rasta Girls ta sigui awe 


Oportunidat pa trein i sera konosí 
ku “Pickleball” awe 
deporte riba nos isla, tambe 
e diferente deportenan no 
konosí ainda aki riba nos 
isla, ku aktualmente a hasi 
nan entrada riba nos isla. 
Si abo ke sera konosí 
por ehèmpel ku e deporte 
“Pickleball” i ta deseá 
na praktiká esaki, ata bo 
oportunidat pa siña esaki 
tur djabièrnè 7'or anochi 
na Jeugdhuis Jong Bonaire. 
Éksito ku e deporte nobo 
aki pa hopi di nos aki na 
Boneiru. 


bònser, weganan di ántes i 
mas. E fechanan i sitio ta 
djaluna 15 di ougùstùs na 
Stadion Antonio Trinidat 
na Rincon, djárason 17 di 
ougùstùs na vèlt di Rudy 
Boezem na Nort Saliña i 
djabièrnè 19 di ougùstùs na 
Jossy Boekhoudt Ballpark. 
E aktividatnan ta ranka 
sali for di 2’or te ku 6’or. 
Entrada lo ta grátis. 
Importante ta pa tur 
mucha for di 4 te ku 12 aña 
tei presente, ku un mayor. 


Klousura di fakansi ku INDEBON 

STATIA – Ku su skopèt 
di kartucha riba su skouder, 
e ta pasa den mondi yen di 
sumpiña. Den silensio An- 
thony Courtar di 50 aña ta 
mustra un seru su dilanti, 
e ta mira su tras i hisa dos 
dede. E ta karga su sko- 
pèt, mira dor di e teleskop 
i ta tira. E bala ta dal den 
e paisahe di e seru. “Shit”, 
Courtar ta bisa. “Esaki no 
ta mi dia di suerte.” Esaki di 
akuerdo ku un publikashon 
on-line di NRC. 
Aki den e parke nasho- 
nal di e isla karibense St. 
Eustatius di mas òf ménos 
tres mil habitante, e kabri- 
tunan di Courtar ta kana 
rònt. E ta kalkulá ku e mas 
ku mil kabritu, esei e no sa 
presis, pasobra nan ta kana 
lòs i ta oumentá hopi lihé. 
Ku nan ta di dje, e sa paso- 
bra e parke ta será i no tin 
kabritu di otro hende ta biba 
ei den. Huntu ku dos primu 
el a tuma e bestianan di su 
tio over. Nan tres ta sòru 
pa nan tin sufi siente awa. 
E mes regularmente nan ta 
tira algun. Karni di kabritu 
ta popular riba e isla i un 
produkto di eksportashon 
lukrativo. 


Eroshon di seru 
E kabritunan di Courtar 
no ta e únikonan ku ta kana 
lòs na St. Eustatius, un mu- 
nisipio partikular di Hulan- 


da. Tin komo 14 mil segun 
e munisipio. Tin tambe al- 
gun mil baka, karné i porko 
ku ta kana lòs. Habitan- 
tenan di e isla pa hopi aña ta 
keha tokante bestianan ku 
ta lòs riba e isla. Poko poko 
nan ta fretu e isla seku, 
loke ta sòru pa eroshon di 
e serunan di klepnan. I e 
bestianan ku ta kana tambe 
den e áreanan mas ariba, ta 
sòru pa aksidente di tráfi ko, 
kosechá frakasá i daño na 
kurá, outo i ret di awa. 
E bestianan ku ta kana 
lòs ta tema di un debate 
kayente riba e isla. Hopi 
doño di bestia i nan simpa- 
tisadónan ta bisa ku esaki ta 
parti di e kultura di e isla. 
Atversarionan ta mustra 
riba e molèster di e besti- 
anan akí i e echo ku no tur 
tempu nan a kana lòs. Es- 
aki a sosodé desde añanan 
ochenta, momentu ku hopi 
kunukero a haña trabou di 
e industria, por ehèmpel na 
e terminal di petrolio ku e 
periodo ei a bini riba e isla. 
Krio di bestia a bira pa nan 
un djòp den banda, kamin- 
da no tur ora nan tin tempu 
i plaka pa gasta. 
E último añanan e mu- 
nisipio a trata na stimulá 
e doñonan di bestia ku ta 
kana lòs pa sera nan bestia 
den kurá, por ehèmpel dor 
di supsidiá kuminda i waya. 
Esaki apénas a yuda. P’esei 


e komisario di gobièrnu di e 
isla, Claudia Toet, a anunsiá 
entrante inisio di yüli medi- 
danan drástiko. Lo bai tira e 
bestianan ku ta kana lòs. Pa 
esaki e munisipio a kumin- 
sá tira dia 11 di yüli den áre- 
anan habitá. E otro áreanan, 
manera Parke Nashonal, ta 
mas despues na turno. E ga- 
nashi di e karni ta bai pa e 
munisipio i den kaso ku un 
bestia a okashoná daño, un 
parti di e ganashi di e bestia 
ku a mata ta bai ku esun ku 
e sufri daño. 


Benta di karni propio 
Courtar i su primunan 
a tuma esaki den nan mes 
man i ta tira mas tantu 
kabritu ku ta posibel. E ora 
ei por lo ménos nan mes 
por bende e karni. Sera e 
kabritunan den kurá, no ta 
opshon, nan no tin sufi si- 
ente tereno. 
“Di un banda natural- 
mente mi tin problema ku 
munisipio ke tira mi kabri- 
tunan. Di otro banda mi ta 
komprondé sí, realmente 
tin muchu hopi,” Courtar 
ta bisa. Courtar a sali for di 
mondi i ta mira kon e ola- 
nan ta bati kontra kosta di 
Venus Bay. E ta mustra na 
un seru ku por parti ta den 
e bahia. Wak kuantu ero- 
shon, esaki e kabritunan a 
kontribuí na dje. Enbèrdat 
e kabritunan ta parse di ta 
traha na un eskultura gran- 
di. Kasi tur e bèrdè a bai, e 
struktura di e seru ta hopi 
iregular i na pia di e seru 
hopi piedra kibrá. 
E eroshon di seru i klep 
riba e isla ta un proseso 
natural. E bestianan ku ta 
kana lòs i kambio di klima 
ta aselerá esaki. E hefe di 
e departamento di ekono- 
mia, naturalesa i infrastruk- 
tura, ENI, Anthony Reid, 
a bisa ku via e stashon di 
radio lokal, Radio Statia, 
ku kada tres aña e isla ta 
bira un meter mas chikitu 


dor di eroshon. Refnan di 
koral tambe ta haña daño 
dor di e kantidat grandi di 
sedimento ku ta resultá den 
laman. E kantidat grandi di 
eroshon ta sòru tambe tam- 
be pa peliger direkto. Asina 
na yanüari partinan a kai 
for di e muraya di klep riba 
e empresa di energia lokal 
di St. Eustatius, dor di kua 
koriente a kai afó temporal- 
mente. 


Noshon 
Anthony Courtar i su 
primu di 49 aña, ta un di e 
poko doñonan di bestia ku 
por tin noshon pa e desi- 
shon di e munisipio. Esaki 
por ta tambe mas fásil sí bo 
tin bo bestianan será en bes 
di laga gobièrnu tira nan 
mata. Último e yagdó ku na 
nòmber di e munisipio ta- 
bata tira bestia i ku su outo 
tabata hibando e bestianan 
matadero, un doño di bestia 
rabiá e kore dal den su outo, 
Pablo ta konta. 
E yagdó ku ta yama su 
mes ‘manehadó di founa’, 
ta konfi rmá esaki via tele- 
fòn. El a hasi denunsia kon- 
tra e doño di bestia. “Mi ta 


komprondé ku bo no ke pa 
tira bo bestianan, pero sí bo 
no tin tereno pa nan, kiko e 
ora ei ta e solushon,” Pedro 
ta bisa. 
Manehá dor di Den 
Haag 
Pedro tin miedu ku tin 
mas tras di eliminashon di 
bestia. Hulanda ta bisa ku ta 
trata di solamente e natura- 
lesa i siguridat, pero nan ta 
mira semper hopi pa dilanti, 
semper tin un plan. “Mi tin 
miedu ku ta bai traha hotèl i 
bùngalo nobo momentu ku 
eliminá e bestianan.” 
Eliminashon di e bes- 
tianan ta un desishon di 
e munisipio, pero ta Den 
Haag ta manehá e isla des- 
de 2018. Sekretario di Esta- 
do di e tempu ei, Raymond 
Knops, e aña ei a pone e 
gobièrnu lokal un banda i 
a nombra komisarionan di 
gobièrnu pa motibu di mal 
gobernashon. 
Kende kasimente por 
tin noshon pa e desishon 
di e munisipio, ta Leonard 
Woodley (57), e ta konta 
via di un konekshon di vi- 
deo. E ta traha na Matadero 
di St. Eustatius. Banda di 


Kabritu na pia di seru na Oranjestad. (Foto: Souley- 
man TItah) 


Kabritu komiendo na Fort Oranje. (Foto: Souleyman 
TItah) 


Kabritu di kaya tema kayente di debate riba e isla 
Kabritu ta fretu Statia seku 

su trabou diario, e tin komo 
500 karné, 30 porko i 15 
kabritu. E tin tereno sí será, 
pero no por kumpra sufi si- 
ente kuminda pa su besti- 
anan. P’esei durante dia e 
ta laga e bestianan kana lòs 
pa kome. “Sí mi bestianan 
kousa 
molèster, 
semper 
mi ta regla esaki ku esnan 
ku a sufri daño,” Woodley 


ta bisa. Tras di dje tin un 
kabritu matá kologá. “Mi 
ta paga pa e daño i mi mes 
por keda ku e karni. Awor 
gobièrnu ta haña e karni i 
mi mes mester paga pa tan- 
tu e daño komo e tiramentu, 
loke ta inhustu. I tokante 
eroshon: “Mi ta mira poko 
di esaki, miéntras e besti- 
anan pa hopi aña ta den se- 
runan.” 
Solushon riba término 
largu 
Fin di yüli komisario di 
gobièrnu Toet a anunsiá ku 
te na e momentu ei a mata 
134 bestia ku ta kana lòs, 
prinsipalmente kabritu i 
karné. Kuantu bestia na tur 
ta bai mata, ainda no ta kla. 
Mester traha ainda un plan 
di término largu, Anthony 
Reid, ta bisa. 
E murayanan di klep 
kaminda tin e fòrti bieu, 
ta sostené, pasobra dor di 
eroshon fuerte nan tabata 
kasi kai den otro. Nos ta bai 


sinta tambe ku e doñonan di 
bestia pa solushon riba tér- 
mino largu, pero algu mes- 
ter pasa lihé. Na yüni por a 
ripará esaki bon kla durante 
un enkuentro ku komunidat 
kaminda Sekretario di Es- 
tado di relashon di Reino, 
Alexandra van Huffelen i 
minister di bibienda, Hugo 
de Jonge, tabata presente. 
Nan tabata riba un bishita 
di trabou riba e isla. Hopi 
siudadano a reakshoná iritá 
i bisa ku awor sí en realidat 
mester bini ku un solushon 
pa e problema di bestia ku 
ta kana lòs. Nan a haña sos- 
ten kompleto di komisario 
di gobièrnu, Alida Francis. 
“Nos no por permití mas ku 
10 porshento di nos komu- 
nidat ta tene e otro 90 por- 
shento sekuestrá.” 
Riba kaya na Oranjestad 
diferente hende ta bisa ku 
nan ta kontentu ku e desis- 
hon di e munisipio, manera 
Michele Woodley (55). E 


ta sali for di un supermar- 
ket ku dos stapel di beker di 
plèstik na su man. “E kabri- 
tunan ketu bai ta drenta mi 
kurá i kome tur mi mata- 
nan, kibra e pòchinan i hasi 
daño na muraya. 
Mi kasá mester a in- 
stalá henter un hèkwèrk 
pa tene nan pafó. Tin hopi 
sintimentu tokante e kabri- 
tunan riba e isla, pero nos 


no por keda biba pa sem- 
per manera 50 aña pasá.” 
No ta tur hende tin bestia ta 
pensa asina. Tira mata no 
ta e solu-shon, Ralph Bus- 
by (59), piskadó i ámtenar, 
ta bisa. Bo no mester tira 
bestia mata pòrnada. Nos 
komo hende ta pensa sem- 
per solamente ku nos ta bas 
tur kaminda, pero esaki no 
ta asina. 


ARUBA 
StAtIA/SABA/St. MAARtEN 


SABA – Ofi sialnan spe- 
sial di aplikashon, Alexan- 
dria Hassell i Thompson 
Thomas, djárason tabata na 
e kompleho di parker chiki- 
tu dilanti Ofi sina di Tu- 
rismo na Windwardside, pa 
promové e pólisa di parkeo. 
Nan a duna informashon to- 
kante e ordenansa nobo di 
tráfi ko pa e shofùrnan. 
Den e periodo ku ta bini, 
Thomas i Hassell lo ta na e 
kompleho di parker i otro 
área riba un base regular pa 
informá tokante e ordena- 
nsa nobo di tráfi ko, entregá 
disko blou i splika kon e 
ta traha. Shofùrnan mester 
pone e disko blou ku e tem- 
pu di yegada visibel riba e 
dash-board di e outo. 
Un máksimo di dos ora 
di parkeo ta na vigor na e 
parkeo chikitu durante ora 
di dia. Esaki ta pa evitá ku 
hende ta parker nan outo 
henter dia momentu ku nan 
ta na trabou den serkania. 
E idea pa un kompleho 
di parkeo chikitu ta pa ako- 
modá parkeo riba término 


kòrtiku pa hende ku ke bai 
hasi kompra òf bai otro es- 
tablesimentu den e área. Si 
e hende ke parker pa mas 
ku dos ora, nan por hasi es- 
aki na e kompleho grandi di 
parkeo. Mesun pólisa ta na 
vigor pa por ehèmpel para 
dilanti RBC Bank. 
A indiká e zona di dos 
ora ku un indikashon ku ta 
mustra kon largu un hende 
por parker i durante kua ora 
di dia. 
Tempu di yegada 
“Nos ta splika e hen- 
denan kon pa usa e disko 
blou. E mester mustra e ora 
di yegada pa asina nos por 
chèk ora e hende a yega i 
ki ora su tempu di parkeo a 
ekspirá,” Thomas a bisa. 
E 
ofi sialnan 
di 
a- 
plikashon ta splika tambe 
kon pa usa e ordenansa di 
tráfi ko nobo i splika nan ku 
no ta posibel pa parker den 
e sentro di e kompleho di 
parkeo chikitu. 
Pa awor e promoshon di 
pólisa di parkeo ta mas tan- 


tu informativo i edukasho- 
nal, pero den futuro hende 
por spera karta di atverten- 
sia òf but momentu ku nan 
violá e reglanan. “Poko 
poko nos ta kuminsá apliká 
pa asina e hendenan por 
kustumá,” Hassell a bisa. 
Nos ta pidi komunidat pa 
koperá ku nos. Esaki tur ta 
na interes di siguridat. Por 
bai introdusí e disko blou 
pa mas área di parkeo riba e 
isla. Ta rekordá e hendenan 
ku no ta posibel pa parker 
den un indikashon di pro- 
hibishon pa parker. Na St. 
John’s, por ehèmpel, nan 
mester parker den e kom- 
pleho di parkeo i no banda 
di kaminda. 
Na Windwardside tin un 
prohibishon pa para for di 
Chez Bubba te Brigadoon, 
ku eksepshon pa kontinuá 
baha i karga pasahero i 
produkto sí esaki no ta po- 
sibel otro kaminda. 
Ordenansa di tráﬁ ko 
nobo 
E ordenansa di tráfi ko 
nobo ta enserá diferente 


regla pa parkeo. Outo no 
por parker tambe momentu 
ku tin un liña hel i òf mo- 
mentu ku nan ta blòkia 
un otro. Esaki ta nifi ká ku 
parker meimei di e kom- 
pleho di parkeo chikitu no 
ta posibel, en todo kaso no 
mas tantu ku dos ora. Den- 
tro di poko e ofi sialnan di 
aplikashon ta den estado 
tambe pa kita opstákulo 
riba kaminda, manera outo 
bieu i tambe lo kuminsá 
chèk trùknan ku ta trans- 
portá material ku no ta tapá. 
Tur esaki pa promové un 
tráfi ko sigur na Saba. 
Dia 5 di mei Konseho 
Insular a aprobá e orde- 
nansa di tráfi ko nobo pa e 


isla, konteniendo reglanan 
pa tráfi ko i siguridat riba 
karetera na Saba. E orde- 
nansa nobo a drenta na 
vigor un luna despues. E ta 
regulá alkohòl den tráfi ko, 
límite di velosidat, faha di 
siguridat i stul pa mucha, 
hèlm, glas skur i uso di tele- 
fòn mobil. Gradualmente lo 
implementá e ordenansa 
nobo pa duna e hendenan e 
oportunidat pa kustumá ku 
e regulashonnan nobo. 
E promé aña ta fokùs 
riba konsientisashon i edu- 
kashon di e públiko. Imple- 
mentashon kompleto di e 
ordenansa ta tuma lugá un 
aña despues di su introduk- 
shon. 


Doño i kabritu Pedro 
Courtar. (Foto: Souley- 
man TItah) 


Kabritu a fretu paisahe seku. (Foto: Souleyman TItah) 


Promoshon pólisa di parkeo 

ORANJESTAD - Re- 
cientemente, Minister di 
Husticia y Asuntonan So- 
cial Rocco Tjon a bishita 
e sitio caminda ta constru- 
yendo e edifi cio nobo pa 
loke ta “stichting hunto”, 
un proyecto caminda ta bay 
uni e dos instancianan esta; 
FMAA y SPD, pa asina a- 
tende mucho mas miho cu 
varios retonan den cuadro 
di salud mental y adiccion. 
Durante e bishita aki, 
a haya un bista di con e 
trabounan ta avansando y 


asina ta anuncia cu lo pone 
e prome piedra pa otro si- 
man diaranson 17 di Au- 
gustus, den presencia di 
colega ministernan, parla- 
mentarionan y profesional- 
nan den e veld. 
Den presupuesto 2022 
a tene cuenta cu e proyecto 
aki caminda tur e fondonan 
ta bay wordo poni hunto, 
pa di e forma ey por haci 
mucho mas cu e recursonan 
limita cu tin. 
Door di uni e dos instan- 
cianan, e ta percura pa brin- 


da henter comunidad un 
miho servicio, pero tambe 
e lo percura pa procesonan 
ta mas miho alinea na otro 
pa trata cu e tematicanan di 
salud mental y adiccion. 
E tema aki tin e aten- 
cion desde inicio di Gabi- 
nete Wever-Croes, caminda 
hunto cu Prome Minister 
Sra. Evelyn Wever-Croes 
a ehecuta e Sociaal Crisis 
Plan, pa atende cu loke ta e 
lista di espera di salud men- 
tal. 


ORANJESTAD -- Aru- 
ba ta un pais moderno, cu 
un pueblo civilisa y culto. 
Pero te awe nos ta atende 
desperdicio manera un pais 
pober y sin norma. Tur 
hende ta acepta cu Aruba 
mester modernisa e mane- 
ho di desperdicio. Esaki ta 
e vision di minister Arends 
y awo e ta ser aplica. Cu 
accion concreto ta pone un 
fi n na forma primitivo di a- 
tende cu desperdicio. Dia 
22 di augustus proximo ta 
momento iconico marcan- 
do e comienso di redirec- 
cion di desperdicio, cumin- 
sando cu e prome tipo cual 


ta taira. 
Durante un stakehold- 
ers meeting diaranson ano- 
chi 3 di augustus, a splica 
cu a hiba maneho caminda 
a acepta perdida structu- 
ralmente di parti Serlimar. 
Esnan cu ta doño di auto, ta 
doño di taira y ta prome pa 
yama pa contribui na cubri 
gastonan di procesa taira na 
un forma digno di un pais 
civilisa. Berdad ta nos a 
"tira nos mes den pia" for 
di hopi tempo pasa door di 
nunca realisa cu kimamen- 
to no ta aceptabel y nunca 
a contribui na cubri e costo 
berdadero di un taira. Asina 
aki a causa perdida grandi 
cu a laga Serlimar wordo 
desangra. 
Parkietenbos y RWZI 
Bubali ta "ground zero" di 
nos fayo magestral como 
pais pa no reconoce e 
problema, y di no acepta 
e responsabilidad pa tuma 
accionnan pa remedia e 
situacion, y asina zorg pa 
por procesa nos desperdi- 
cio. Financieramente e lo 
haci dolor pa Aruba si no 
cera Parkietenbos pa 31 
di december 2022. Moral- 
mente tambe e lo costa 
Aruba pasobra e dump ac- 
tual no ta refl eha un pais 
avansa. Den termino di 
salubridad publico tam- 
poco e situacion actual ta 
aceptabel, no solamente pa 
habitantenan di Parkieten- 
bos pero pa henter pueblo 
di Aruba. Minister Arends 
desde principio a indica cu 
“E problema aki no ta un 
problema regional, e ta un 
problema nacional”. 
E solucion aki ta un 
cooperacion entre Gobier- 
no y sector priva. 
Di parti di sector priva 
dos compania a bin dilanti 


cu ya na e momento aki tin 
e capacidad, infrastructura 
y permisonan pa procesa 
taira. Ta trata di Ecotech 
Freezone y Carentra, ken- 
denan ta mira cu nan par- 
ticipacion ta sostenibel riba 
un termino largo. E siman 
aki lo sigui dialoga cu e 
stakeholders, cuminsando 
cu esnan cu ta duna servi- 
cio di baki di sushi, pa con- 
cretisa con lo bai anda awor 
en adelante cu desperdicio 
di taira. Y Ootro siman lo 
sinta atrobe cu e tireshops. 
Tambe tin plania pa tene 
un reunion informativo pa 
comunidad di Aruba unda 
lo duna presentacion di e vi- 
sion pa loke ta trata maneho 
di desperdicio. Mas infor- 
macion lo wordo comunica 
den e simannan binidero. 
Minister Arends ta keda 
remarca cu ningun compa- 
nia di desperdicio lo ser ex- 
clui, ni awo ni den futuro. 
Lo no permiti faboritismo 
ni tampoco ningun mono- 
polio den e maneho di des- 
perdicio. 
"Na esnan cu kier stig- 
matisa tur solucion y yama 
esakinan pa yerba malo, mi 
ta bolbe invita nan pa ban 
tene cos den perspectiva y 
duna Aruba y Parkietenbos 
un rosea. Duna e solucion 
chens pa fl orece y si bo no 
ta di acuerdo, comparti bo 
solucion alternativa, na un 
forma di dialogo decente. 
E problema ta bon conoci, 
awor mester stop di papia y 
cuminsa ehecuta solucion. 
Asina mes nos ta keda dis- 
puesto pa scucha tur cu kier 
brinda solucion", minister 
Arends ta enfatisa. 


Otro siman lo pone e prome 
piedra pa Stichting Hunto 


Minister Ursell Arends: 
Maneho responsabel pa 
Parkietenbos 

ORANJESTAD -- Etty 
Toppenberg ta wordo con- 
sidera como un di e cantante 
y compositornan Arubano 
di mas importante, emblem- 
atico y legendario di henter 
nos historia como isla y 
como pais. Su carera musi- 
cal a cuminsa na aña 1957 
tocando cu su amigonan pa 
un señora masha popular e 
tempo ey den Companashi: 
Shi Clotilda. 
Parti di e momentonan 
di mas culminante di su 
carera tabata na aña 1978 y 
na 1991 caminda Etty hunto 


cu su Trio Huasteca ta bira 
e prome artistanan Arubano 
cu ta representa nos Pais 
dos biaha den Festival In- 
ternacional di OTI, un di e 
festivalnan musical interna- 
cional di mas renombre di 
tur tempo. 
Otro logro importante ta 
su composicion “Balia di 
Sehu” cu a wordo decretal 
como un Earth Song, pues 
un cancion cu ta wordo 
considera como un himno 
di humanidad. E cancion 
aki ta wordo presenta na 
numeroso ocasion den e 


teatronan di mas renom- 
bra y door di e coronan di 
mas popular internacional- 
mente. 
Na su 78 aña di edad 
actualmente, nos por mira 
atras riba un carera y trayec- 
toria impresionante di Etty 
como cantante, compositor, 
musico y educador. 
Su logronan, exitonan, 
premio y reconocemen- 
tonan ta excepcional y nu- 
meroso. El a representa 
Aruba na varios pais rond 
di mundo y ta varios ta e 
cantantenan cu a interpreta 
su composicionnan. Masha 
poco artista sinembargo tin 
e privilegio y dicha di por 
cumpli 65 aña activo den e 
mundo di entretenimento. 
Desde algun dia caba nos 
por a scucha varios comen- 
tario cu lo tin un proyecto 
hopi special na caminda pa 
honra Etty pa e logro aki. 
E noticia aki a haci su fa- 
naticonan masha contento 
y entusiasma. Finalmente 
fundacion Go Cultura, Un- 
oca, Departamento di Cul- 
tura Aruba y Ministerio di 
Finansa y Cultura a anuncia 
e homenahe dedica na nos 
Etty Toppenberg. Minister 
Maduro ta informa cu esaki 


lo ta un homenahe carga pa 
un elenco impresionante di 
e streanan di mas briyante 
di e mundo musical di nos 
pais cu na mes momento ta 
amigonan di semper di Etty. 


Hunto cune, nan lo pre- 
senta su exitonan musical y 
celebra hunto cu Etty Top- 
penberg, 65 aña magnifi co 
di musica, inspiracion y 
alegria. 


Minister di Cultura Xiomara Maduro ta invita comunidad: 
Homenahe na Etty Toppenberg, 
e trovador di Aruba 

KRALENDIJK – “Che; 
mi no ta kome e bestia fi s 
ei.” Un ekspreshon ku ta 
sali hopi biá for di boka di 
hende muhé ora djis papia 
ku nan tokante komementu 
di yuana. Mayoria grandi 
di hende muhé no ta kome 
yuana. Hende hòmber tam- 


be tin hopi ku no ta kome 
yuana. 
Den su afan pa reskatá 
kustumbernan 
di 
ántes, 
FuHiKuBo ta hasi hopi 
grabashon. Entre otro ta 
fi lma frutanan endémiko di 
Boneiru, kon ta mata kabri- 
tu, kon ta tumba kadushi 


pa kushiná, kon ta kushin’é 
etc. 
E siman aki por ehèm- 
pel un tim di FuHiKuBo a 
bai mondi ku Toyan Frans 
di Tra’i Montaña pa mustra 
kon ta lasa un yuana, kon ta 
mat’é, pa despues sea soya 


òf skam’é. Ta algu ku a 
yega di graba kaba den pa- 
sado na algun okashon, por 
ehèmpel ku e tata di Toyan 
mes, Buchi. 
Toyan a splika ku e i 
tur su ruman hòmbernan 
fo’i chikí a siña kue i mata 


yuana serka nan tata. Nan a 
lanta ta kome yuana na kas 
den tur sorto di forma. 
Echo ta ku yuana ta un 
alimento saludabel. Esnan 
ku ta kome yuana lo sobre- 
bibí si mester bini krísis di 
kuminda. 


Esnan ku ta kome yuana ta 
sobrebibí 


Coral Casino Bonaire 


ta buska 
DEALERS 21+ 


*Coral Casino por duna treining tambe pa por siña 
bira Dealer 
*Aplikante mester ta den posishon di un pasport 
hulandes 
*Mester por dominá e idiomanan: 
papiamentu-ingles-hulandes i spañó 
*Mester por presentá papel di Bon Kondukta. 


Pa mas informashon por pasa personalmente na 
Coral Casino durante orario di ofisina di djaluna 
pa djabierne entre 8’or mainta pa 5’or atardi. 


